ועדת הכספים, כנסת 20, פרוטוקול מספר 899, 2017-12-31 10:00

משה גפני: בוקר טוב, אני מתכבד לפתוח את הישיבה.

משה גפני: לפני שנפתח בנושא של שינויים בתקציב, אני רק רוצה לומר שאני מתכוון לקיים דיון על הנושא הזה של סוף שנת התקציב.

משה גפני: זה שמגיע לפה בימים האחרונים, לפעמים ביום האחרון, מגיע לפה שינויים בתקציב, שאני עומד בגבי אל הקיר, ואני חושב שגם אתם, ואני חושב שגם האופוזיציה מגלה אחריות – יש דברים שהם משכורות, דברים שהם בלתי מתקבלים על הדעת שלא נאשר.

משה גפני: אני הרבה דברים לא רוצה לאשר.

סתיו שפיר: הסכמים קואליציוניים.

סתיו שפיר: כל מיני דברים כאלה, שבלתי-מתקבל על הדעת.

סתיו שפיר: שוטפים, סוף שנה.

משה גפני: על כל פנים, התהליך הזה בעיניי, הוא תהליך פסול.

משה גפני: אסור לעשות אותו, ואמרה פה אחת הרפרנטיות, אבל גם אם היא לא היתה אומרת, אנחנו יודעים שהם מחכים לרגע האחרון כדי להלחיץ אותנו וכדי שהמשרדים לא יוכלו לנהל אתם דיונים.

משה גפני: המציאות הזו, שבה לא מנהלים יותר משא ומתן עם המשרדים, אפילו דברים חיוניים נדחים לרגע האחרון, וברגע האחרון חייבים לאשר את זה, וזהו.

משה גפני: שנה שעברה, עשינו דברים בהסכמה בסופו של דבר, שהם לא תאמו את הנוהל.

משה גפני: עשינו זאת כי כולנו הינו באחריות של עשרות-עשרות של העברות, שהיו ממש בסוף שנת התקציב, ואישרנו אותן כך כדי לא לעצור את המדינה.

משה גפני: השנה עשינו את זה לפי הנוהל.

משה גפני: היתה פה ושם אולי חריגה, אבל הסך הכול הכללי היה לפי הנוהל.

משה גפני: אני מבקש, לאחר שאנחנו נכנסים בעז"ה ל-2018, לקבוע נוהל, שיתוסף לנוהל של ההעברות, שאפשר לעשותו בנפרד – לא משנה.

משה גפני: אנחנו נקיים את הדיון הזה.

משה גפני: עד שבועיים לפני סוף השנה - מעבר לזה לא מביאים העברות.

משה גפני: אם יבואו מול המשרדים ויגידו להם: אני רוצה להעביר העברה, אנחנו נקבל העברות מהמשרדים.

משה גפני: אם אגף התקציבים לא יהיה מוכן עד שבועיים לפני סוף שנת התקציב עם טיעון חזק של חריגה, שיש מקרים שהם מקרים חריגים – זה לא המקרים שנמצאים לפנינו – עד שבועיים לפני סוף שנת התקציב, עד אז אפשר יהיה להביא העברות.

משה גפני: לא אחרי זה.

משה גפני: אלא מה, יהיו משרדים- - -

עודד פורר: המשרדים פוחדים מאגף התקציבים.

משה גפני: אז אנחנו נקיים את הדיון הזה.

משה גפני: אנחנו נאפשר שבועיים לפני סוף שנת התקציב למשרדים להביא העברות.

משה גפני: היה לי דיון עם אגף התקציבים הקודם לגבי הנושא של הנוהל.

משה גפני: הם אמרו שיש בעיות, ואי-אפשר וכו'.

משה גפני: אמרנו: בסדר, המשרדים יביאו.

משה גפני: מאחר שזה נאמר בסופו של דבר, דברי ההסבר של אגף התקציבים או של משרד האוצר הם דברי הסבר מספקים.

משה גפני: ברוב מוחלט של המקרים יש הסבר מדויק על כל הדברים, ואם יש עוד שאלות, התשובות ניתנות.

משה גפני: נצטרך לעשות את זה.

משה גפני: המצב הזה מבחינתנו, הוא יותר בלתי-אפשרי.

משה גפני: אי- אפשר להתקיים עם מציאות כזו.

משה גפני: לכן במהלך החודשים הקרובים אקיים דיון גם עם היועצת המשפטית של הוועדה וגם עם החברים.

משה גפני: ננסה להגיע לנוסח כזה שלא נחזור יותר על הסאגה הזאת, שב-31 בחודש עדיין אנחנו דנים בהעברות שחלקן הגיעו ביום רביעי בלילה.

עודד פורר: אבל חשוב להדגיש, אדוני – ההעברות הללו מונחות על שולחנו של הממונה על התקציבים חודשים ארוכים.

עודד פורר: המשרדים ביקשו את השינויים הללו מזמן.

עודד פורר: לא מאפשרים למשרדים לעבוד.

עודד פורר: זה החמור.

מיקי רוזנטל: היא הנותנת.

משה גפני: בבקשה.

איתן ברושי: אדוני היושב-ראש, חברי הכנסת.

איתן ברושי: הכנסת קיימה מספר דיונים בשאלת הכלבת.

איתן ברושי: אני גם הגשתי בקשה לוועדת חקירה פרלמנטרית, והבוקר בעיתון מתפרסם דבר שידוע, אדוני היושב-ראש, שהממשלה לא מסוגלת לקבל החלטה, למרות שהיא מוכנה ללכת להצעת מחליטים, להתמודד עם משבר הכלבת בגלל מיליונים בודדים.

איתן ברושי: פה מעבירים מיליארדים, ואין תקצב להתמודדות עם מגפת הכלבת.

איתן ברושי: בשבת סיור של צה"ל פתח באש חיה על תן נגוע שהתנפל על רכב סיור בעמק בית שאן.

איתן ברושי: אני מבקש לומר את זה פה, ואני אומר לאוצר בשפה שאתה יודע, שיש איזה גבול לכל העניין הזה.

משה גפני: בבקשה.

סתיו שפיר: אני מסכימה מאוד עם מה שאמרת בפתח דבריך, גפני, לגבי הנוהל החדש שמגדיר שבועיים מראש.

סתיו שפיר: העניין הוא, שהדבר הזה כבר מעוגן בחוק יסודות התקציב.

סתיו שפיר: חוק יסודות התקציב אומר: הודעה לוועדה או בקשה למתן אישורה לפי סעיפים 11 עד 13 תוגש לא יאוחר מחודש ימים לפני תום שנת הכספים, אך רשאית הוועדה במקרים מיוחדים להרשות הגשתה במועד מאוחר יותר.

סתיו שפיר: הדבר הזה נכון לכל ההעברות שהיו פה בשבוע האחרון.

עודד פורר: הן כולן מקרה מיוחד.

סתיו שפיר: ודאי.

סתיו שפיר: בעיקר ההעברות שיש פה היום.

סתיו שפיר: הם מקרים מיוחדים לחלוטין.

סתיו שפיר: הסכמים פוליטיים עם חברי כנסת בקואליציה.

רחל עזריה: אנחנו בדיון הקודם שאלנו, למה הדברים הגיעו מאוחר, ואחת הסיבות שאמרו, שרוצים לראות את הסכום המדויק, ומבקשים את ההעברה.

רחל עזריה: גם זה מקרה מיוחד.

רחל עזריה: זה חלק מהשיטה.

רחל עזריה: זה בסדר.

רחל עזריה: אנחנו רוצים שמשרדי הממשלה יאמרו לנו את הסכומים המדויקים.

רחל עזריה: לא היינו רוצים לגלות בדיעבד שאנחנו מגלים סכומים לא מדויקים.

רחל עזריה: אגב, יכולנו לסיים הכול לפני כמה ימים לולא היה לנו הפיליבאסטר פה בוועדה.

רחל עזריה: לא היינו מגיעים ל-31 בחודש.

סתיו שפיר: אם אפשר, בבקשה, גפני, שהיועצת המשפטית תסביר את הפער בין- - -

משה גפני: לא, לא.

משה גפני: אי-אפשר.

משה גפני: מספיק.

משה גפני: די.

סתיו שפיר: למה לא?

סתיו שפיר: פניות מס' 409-408, 412

משה גפני: אני עובר להעברה בעמ' 105 בחוברת, של בריאות.

משה גפני: מס' פנייה לוועדה 409-408, 412.

משה גפני: בבקשה.

<ליאור קוטלר: ליאור קוטלר, אגף התקציבים.

<ליאור קוטלר: פנייה של משרד הבריאות.

<ליאור קוטלר: מבקשים להעביר מסעיף 67 - בריאות, לסעיף 47 – רזרבה כללית- - -

משה גפני: לא שומעים.

משה גפני: בבקשה.

מיקי רוזנטל: למה לא מוציאים את הכסף מהבריאות ומחזירים אותו לרזרבות?

מיקי רוזנטל: אגב, חצי מהקיצוצים פה – משרד הבריאות.

מיקי רוזנטל: הכול בסדר במשרד הבריאות?

<ליאור קוטלר: העברה של סכום 59,406 אלפי שקלים מסעיף 47 רזרבה לסעיף 24.

מיקי רוזנטל: זה לא מה שכתוב פה.

משה גפני: מה יש בהעברה הזאת?

משה גפני: למה הן מיועדות?

<ליאור קוטלר: יושבים פה אתי כאן נציגי אגף התקציבים של משרד הבריאות.

משה גפני: בבקשה.

<אדוה קליין: אדוה קליין, אגף תקציבים, משרד הבריאות.

<אדוה קליין: יש לנו תוכנית, תפעול המטה.

<אדוה קליין: בעצם- - - עבור תפעול המטה, פיתוח ותחזוקה של מערכות מידע; מערכות אבטחת מידע וסייבר.

<אדוה קליין: תוכנית מס' 242003 – קופות חולים ובתי חולים- - - והעברות.

<אדוה קליין: 177 מיליון שקלים, לקופות חולים, לפי תוכניות לאומיות.

<אדוה קליין: יש לנו- - - פגיות.

שולי מועלם-רפאלי: מה עם בית חולים נהריה?

יצחק וקנין: האם העברתם את כל הכספים לבית חולים נהריה כמו שהיא שואלת, בגלל הפצועים הסורים?

יצחק וקנין: אני שואל ספציפית.

יצחק וקנין: בבית חולים נהריה יש חוב לגבי הפצועים שמביאים אותם הסורים.

יצחק וקנין: האם סיימתם לשלם להם את הכסף?

<אדוה קליין: כן.

<אדוה קליין: כל הנושא הסורי עם כל בתי החולים, מתוקצבים.

<אדוה קליין: גם בית החולים נהריה.

<אדוה קליין: אפשר לעבור על המספרים של הסובסידיות, של נהריה.

<אדוה קליין: כל בית החולים מכוסה.

<אדוה קליין: גם הסוגיה של הסורים – גם זה טופל.

<אדוה קליין: אלה הכספים שהועברו.

יצחק וקנין: האם היה להם עודפי הכנסה, לבית החולים?

יצחק וקנין: ולקחתם אותם?

<אדוה קליין: לא.

יצחק וקנין: היה עודפי הכנסה ולקחתם 12 מיליון.

יצחק וקנין: הרי הם טענו, שכל ההתנהלות שם היא לא התנהלות.

יצחק וקנין: יש להם עודפי הכנסה.

יצחק וקנין: 12 מיליון לקחו אותם.

מיקי לוי: במקום להכניס שיפוץ.

<אדוה קליין: תוכנית מס' 240709, מינהל רפואה.

יצחק וקנין: שאלתי אם היו לבית חולים נהריה עודפי הכנסה כ-12 מיליון, ולקחתם אותם?

רחל עזריה: נעשה את זה הפוך - אנחנו מבקשים שלא תיקחו אותם.

רחל עזריה: טוב?

<אדוה קליין: היו השלמות הכנסה לבית חולים נהריה, 18 מיליון שקלים ועוד 5 מיליון שקלים עבור הסורים – אלה הדברים שהועברו לבית החולים.

<אדוה קליין: אני ממשיכה.

<אדוה קליין: אם נדרש, אנחנו נעביר את הפירוט.

סתיו שפיר: תוכלי להרחיב על הקיצוצים, בבקשה?

סתיו שפיר: למה בגריאטריה ובבריאות הנפש יש קיצוצים של עשרות-מיליונים – של 62 ו-85 מיליון שקל?

סתיו שפיר: מה נגרע בגלל הקיצוצים האלה?

<אדוה קליין: באופן כללי, אין קיצוצים.

<אדוה קליין: תוכנית מס' 240710 של גריאטריה, הועברו לשם 62 מיליון שקלים.

<אדוה קליין: עשינו התאמה לביצוע בשירותי האשפוז הסיעודי האחרונים.

<אדוה קליין: אלה הדברים- - -

סתיו שפיר: למה יש מעט ביצוע?

סתיו שפיר: יש לנו עודפים בבריאות הנפש?

<אדוה קליין: לא.

<לירן טובי: חלה ירידה בביקושים.

<לירן טובי: אני לירן מאגף תקציבים.

סתיו שפיר: חלה ירידה בביקושים?

סתיו שפיר: תוכל להסביר לנו את זה?

סתיו שפיר: אנחנו יודעים על הרבה מאוד חולים שלא מקבלים טיפול, על מחלקות שלמות שלא מנוהלות, כמו בשערי מנשה, ששם אנשים נמצאים בבידוד מעל שנה, ובקשירה, בניגוד לכל ערך טיפולי.

סתיו שפיר: גם מחסור בצוותים.

משה גפני: תשובה בבקשה של מישהו אחד.

<אדוה קליין: הוספנו 240 מיליון שקלים לכל המרכזים הרפואיים של בריאות הנפש.

<אדוה קליין: אנחנו יכולים לפרט.

סתיו שפיר: אבל אתם מקצצים 85 מיליון בבריאות הנפש.

משה גפני: סתיו, זה לא הדיון עכשיו.

סתיו שפיר: לא אכפת לך מבריאות הנפש?

רחל עזריה: יש פשוט הרבה ועדות בכנסת שעוסקות בכך כמו שצריך.

רחל עזריה: זה עכשיו דיון שטחי.

משה גפני: רחל, אני מאוד מבקש - אל תעזרי לי.

סתיו שפיר: זה חשוב.

משה גפני: סתיו, אם את רוצה לשאול עוד שאלה, תבקשי ממני.

משה גפני: רחל, אני לא מסכים לזה.

סתיו שפיר: רגע, אני רוצה שהיא תשלים את התשובה שלה.

משה גפני: אל תגידי לי רגע.

משה גפני: רחל, אני לא מסכים.

רחל עזריה: גם אני לא מסכימה.

משה גפני: אל תסכימי.

משה גפני: תצאי.

רחל עזריה: אנחנו באים לכאן ביום ראשון, נמצאים פה בדיון פיליבסטר, ודנים בשאלות שלא רלוונטיות.

משה גפני: אוציא אותך, רחל.

רחל עזריה: אין בעיה.

רחל עזריה: תוציא אותי.

רחל עזריה: בכיף.

רחל עזריה: אני לא מוכנה שנהיה ניצבים בהצגה הזאת.

סתיו שפיר: תלמדי את עבודת הכנסת.

רחל עזריה: הופה.

רחל עזריה: תהיי חברה בוועדות רציניות.

סתיו שפיר: הקואליציה עושה פיליבסטר כעדי שלא אשמע תשובה מוועדת הבריאות?

רחל עזריה: נקיים דיונים וישיבות בוועדת העבודה והרווחה.

רחל עזריה: פשוט תטרחי להגיע לדיונים בוועדת הכנסת.

סתיו שפיר: את מבינה שזה קורה כי אין להם תקציב?

רחל עזריה: יושבת פה שולי מועלם שמובילה את הנושא הזה.

משה גפני: רחל, אני קורא לך פעם ראשונה.

רחל עזריה: אין בעיה.

רחל עזריה: אני לא מוכנה שנהיה ניצבים.

משה גפני: אז את לא מוכנה.

רחל עזריה: מספיק.

משה גפני: בבקשה, בקצרה בבקשה.

מיקי רוזנטל: ספינת הדגל של מדיניות השר היתה בענייני קיצור תורים בבתי חולים.

מיקי רוזנטל: יש פה בסעיף 242003 – כמה כסף בסופו של יום, השנה, משרד הבריאות הקציב לנושא הזה של קיצור תורים?

מיקי רוזנטל: כי כל הזמן אני רואה שמקצצים את זה מסעיפים אחרים.

מיקי רוזנטל: אפשר לומר כמה כסף הושקע בכך בסופה של שנה?

משה גפני: אם אפשר בבקשה לענות לשאלות של חברי הכנסת סתיו שפיר ומיקי רוזנטל בקצרה.

משה גפני: אנחנו לא מאשרים עכשיו תקציב.

משה גפני: זה סוף שנה של העברות, שלצערי הרב, הן הגיעו בשלושה ימים האחרונים.

משה גפני: בבקשה.

<אדוה קליין: קודם אענה לשאלת קיצור התורים.

<אדוה קליין: למעשה הקצבנו 880 מיליון שקלים עבור תוכנית קיצור תורים לשנת 2017.

<אדוה קליין: לעניין מרכזים רפואיים, הוספנו 40 מיליון שקלים עבור מרכזים רפואיים.

<אדוה קליין: לא היה שום קיצוץ.

סתיו שפיר: יש קיצוץ פה בטבלה.

משה גפני: סתיו, אני לא מסכים לזה.

משה גפני: מספיק.

משה גפני: תשובות על השאלה, נקודה.

משה גפני: בזה אנחנו מסיימים.

סתיו שפיר: אבל כתוב פה, גפני.

משה גפני: לא רוצה לשמוע.

משה גפני: לא לענות לה.

סתיו שפיר: מה זה ה-85 מיליון?

<אדוה קליין: תוכנית 241606 - הוספנו כמעט 3 מיליון שקלים – 2 מיליון ו-653 עבור פרויקטים לקידום בריאות הציבור.

סתיו שפיר: כמה?

סתיו שפיר: אני לא מצליחה להבין.

סתיו שפיר: יש פה בעיה עם המספרים?

משה גפני: ביקשתי לא לענות.

משה גפני: תודה.

משה גפני: הנושא ברור.

סתיו שפיר: מנהל בית החולים אומר שהוא משתמש בבידוד כי אין מספיק משאבים, והם אומרים שאין קיצוץ?

סתיו שפיר: כתוב פה בטבלאות מינוס 85 מיליון שקלים, והם אומרים שאין קיצוץ?

מיקי רוזנטל: אתם מצביעים על 4.5 מיליארד שקלים.

<ליאור קוטלר: אסביר.

<ליאור קוטלר: ליאור קוטלר, אגף התקציבים.

<ליאור קוטלר: ההרשאות להתחייב הן לטובת תוכנית לקיצור תורים לשנת 2017 ו-2018, ולטובת הסכמי- - - של קופות החולים.

מיקי רוזנטל: 4.5 מיליארד ₪ נצביע בדקה?

מיקי רוזנטל: אחר כך בקיצוץ הרוחבי הם מורידים את זה.

מיקי לוי: הרשאה להתחייב.

סתיו שפיר: למה הם אומרים שאין קיצוץ אם יש קיצוץ?

משה גפני: מי בעד אישור הפניות 409-408, 412?

משה גפני: מי נגד?

סתיו שפיר: - - - זה מה שקורה.

סתיו שפיר: זה ההשלכות של המעשים שלכם.

משה גפני: אני מבקש לא להפריע במהלך ההצבעה.

משה גפני: הצבעה בעד אישור הפניות – 7 נגד – 5 פניות 409-408, 412 אושרו.

משה גפני: הפניות של משרד הבריאות אושרו.

סתיו שפיר: הם ישמעו על כך.

סתיו שפיר: זה ההשלכות של המעשים שלכם.

סתיו שפיר: פנייה מס' 368

משה גפני: עמ' 69 בחוברת.

משה גפני: משרד התיירות.

משה גפני: עיכבנו אותם ביום רביעי.

משה גפני: עמ' 69 בחוברת.

משה גפני: מי מסביר?

משה גפני: אני פונה לחברי הכנסת, גם לאופוזיציה וגם לקואליציה.

משה גפני: זה יום שהוא לא היה צריך להיות.

משה גפני: הוא מגיע עכשיו למחשבים של משרד האוצר ברגע האחרון – לא באשמתנו אלא באשמת אגף התקציבים.

משה גפני: אני מציע, ומבקש, לעשות את זה קצר.

משה גפני: זה לא אישור תקציב עכשיו.

משה גפני: עוד מעט יבוא אישור תקציב.

רחל עזריה: לא מדובר בקיצוצים אלא בהחלטה פנימית של המשרד.

משה גפני: בסדר.

משה גפני: יש לי הרבה מה לומר על מה שאמרת עכשיו.

משה גפני: הרבה מאוד.

רחל עזריה: אז תגיד.

משה גפני: לא רוצה.

משה גפני: לא עכשיו.

מיקי רוזנטל: לא תמיד כדאי לפתוח נושאים.

מיקי רוזנטל: מתחילת השנה מדברים על קיצור תורים, ואין קיצור תורים, ואין כסף.

מיקי רוזנטל: כל פעם הם לוקחים סכומים יותר גדולים, אבל כסף אין.

מיקי רוזנטל: אנשים מחכים חודשים בשביל ניתוח.

משה גפני: רחל, תעשי לי טובה - אל תפתחי ויכוח בנושא הזה.

משה גפני: זה לא הזמן.

רחל עזריה: אין בעיה.

משה גפני: מספר פנייה לוועדה 368, משרד התיירות.

משה גפני: מי מסביר?

משה גפני: בבקשה.

<עמרי בן-חורין: עמרי בן-חורין.

<עמרי בן-חורין: אגף התקציבים, משרד האוצר.

<עמרי בן-חורין: הפנייה נועדה להתאמות פנימיות בתקציב משרד התיירות שעיקרן הגדלת התקציב ל- - - קמפיינים של תיירות החורף ותוספת של שכר עידוד לעובדים, לפי מודל שנקבע במהלך השנה.

<עמרי בן-חורין: זה העיקרים.

<עמרי בן-חורין: כל שאר הפירוט- - -

מיקי רוזנטל: אבל איך נכנס תקציב משרד התקשורת לתקציב משרד התיירות?

מיקי רוזנטל: תראה בתוכנית מס' 2: במסגרת התוכנית מתוקצבות פעולות המינהל של משרד התקשורת.

<עמרי בן-חורין: זה טעות סופר.

מיקי רוזנטל: אה, טעות סופר.

מיקי רוזנטל: כנראה אני היחיד שקורא את זה.

מיקי רוזנטל: מה זה, טעות סופר?

<עמרי בן-חורין: זה טעות סופר.

סתיו שפיר: שתי שאלות, בבקשה.

סתיו שפיר: קודם כל, מה דחוף בהעברה הזאת שצריכה לעבור לחוק יסודות התקציב, ולהגיע לפה בהתראה כזאת בסוף השנה כמו, במקום להגיע חודש מראש, כמו שכתוב בחוק?

סתיו שפיר: ושנית, יש פה פעולות תכנון וכלכלה, שמקצצים 17 מיליון שקלים – במה מדובר?

סתיו שפיר: שלישית, מיהם אותם גופי אסטרטגיה ושיווק שאתם עובדים מולם, והאם זה נעשה במכרז?

<קרן שפר: קרן שפר, תקציבאית המשרד.

<קרן שפר: קודם כל, הפנייה הזאת עברה למשרד האוצר, כפי שמר גפני אמר – די מזמן – למעלה מחודש.

<קרן שפר: היו פה שינויים שהיה צריך לעשות.

<קרן שפר: המשרד ביקש לחכות עם הפנייה כי היה לנו הנושא של- - - לראשונה עובדי משרד התיירות יקבלו שכר עידוד – אנחנו בין המשרדים הבודדים שלא מקבלים שכר עידוד, ולכן ביקשנו לחכות עם זה עד שיהיה לנו תקציב סופי של הממונה על השכר, כמה כסף צריך להכניס לשם.

<קרן שפר: לגבי השאלה השנייה, התוכנית הזו, שירותי הייעוץ שלנו מסתכמים במאות-אלפי שקלים בלבד – הכול כמובן בהתאם למאגר רואי חשבון שאנחנו משתמשים בו.

<קרן שפר: זה שירותי רואי חשבון.

סתיו שפיר: כתוב פה 18 מיליון.

<קרן שפר: רגע.

<קרן שפר: מה שמתוקצב פה זה הנושא של הבאהיים.

<קרן שפר: למדינת ישראל יש הסכם עם הבהאיים, ואנחנו לא יכולים לצפות מראש בעצם – כלומר אנחנו נותנים להם החזרים על הוצאות מיסים, מיסים עקיפים.

<קרן שפר: כיוון שלא ניתן לדעת מראש כמה זה יתוקצב, היתה שם יתרה תקציבית, ואנחנו מעבירים את זה לטובת הרחבת קמפיינים לאור הגידול בתיירות הנכנסת.

סתיו שפיר: אז כמה כסף לאסטרטגיה וכמה כסף לבהאיים?

<קרן שפר: לא לבהאיים.

סתיו שפיר: אז הכול אסטרטגיה?

סתיו שפיר: ממאות-אלפים זה עובר ל-18 מיליון שקלים?

סתיו שפיר: כמה הולך לאסטרטגיה השנה בדיעבד?

<קרן שפר: אני לא יכולה לומר לך.

סתיו שפיר: אז איפה ה-18 מיליון?

<קרן שפר: בתקנה של- - - יושבת באותה תוכנית כמו של אסטרטגיה.

<קרן שפר: זה יתרה שיש בבהאיים.

משה גפני: תודה.

משה גפני: אני רוצה לשבח את משרד התיירות.

משה גפני: משרד התיירות הביא לעניין הזה שמספר התיירים שבאו ארצה – גם תיירות חוץ וגם תיירות פנים הגיע לממדים שלא היה כדוגמתם.

עודד פורר: צריך לשבח גם את משרד הביטחון בעניין.

משה גפני: כן, בסדר.

משה גפני: על כל פנים, המציאות הזאת שבה - מספר התיירים מבחינתנו הוא נושא קריטי, גם מבחינה מדינית, גם מבחינת מדיניות החוץ וגם מבחינה כלכלית.

משה גפני: כולם מבינים את זה, שככל שהתיירות גדלה, כך המציאות הזו שבה אנחנו יותר ויותר משתבחים בעניין זה, זה חשוב.

איתן ברושי: בכל אופן, ערימות האשפה פה בין הכנסת לאוצר לא מקדמות את תיירות ירושלים.

איתן ברושי: זה לא להאמין מה שקורה פה.

משה גפני: גם זה נכון.

משה גפני: מי בעד אישור פניות התיירות – ירים את ידו.

משה גפני: מי נגד?

משה גפני: הצבעה בעד אישור הפנייה – 8 נגד – 5 פנייה 368 אושרה.

משה גפני: 8 בעד.

משה גפני: 5 נגד.

סתיו שפיר: רביזיה וגם על הקודמת.

משה גפני: נקבע את הרביזיה בעוד חצי שעה.

משה גפני: זה פשוט יעכב בסוף את הזה, והפנייה יכולה ללכת.

משה גפני: אני לא מבין.

משה גפני: סתיו, צריך שתהיה גם אחריות.

סתיו שפיר: יש לי אחריות.

סתיו שפיר: נכון.

סתיו שפיר: לכן אני שואלת שאלות.

סתיו שפיר: כשאני לא מקבלת תשובות, אז אשאל שוב.

סתיו שפיר: אחריות זה לדאוג שלא יקוצצו 85 מיליון שקלים מבריאות הנפש.

סתיו שפיר: פניות מס' 359-358

משה גפני: עמ' 55.

משה גפני: תקשורת.

משה גפני: 359-358.

משה גפני: גם זה לא דנו בעקבות- - -

<עמרי בן-חורין: עמרי בן-חורין, משרד האוצר.

<עמרי בן-חורין: הפנייה נועדה לתגבר את תקציב משרד התקשורת והעברה- - - וכן לבצע התאמות פנימיות.

<עמרי בן-חורין: התגבור נועד בשביל רכישת מודול של ניהול- - - וניהול ספקטרום התדרים.

<עמרי בן-חורין: כיום המערכת מיושנת.

<עמרי בן-חורין: היא לא מסוגלת לנהל בנפרד את המערכת האזרחית ואת המערכת הביטחונית, וזה יוצר בעיות בגבייה של האגרות בשימושים האזרחיים וגם יוצרת בעיות בניהול.

<עמרי בן-חורין: מעבר לזה, יש פה הסתות פנימיות לטובת תקצוב אבטחת השר.

משה גפני: זהו?

משה גפני: שאלות?

משה גפני: בבקשה.

משה גפני: אנחנו עושים את זה לפי הנוהל כדי שתקראו את זה בבית, לא פה.

משה גפני: זה הנוהל.

סתיו שפיר: אני מצטערת שאני חוזרת על עצמי, אבל השאלה היא מדוע אתם מגיעים עכשיו?

סתיו שפיר: מה דחוף בהעברה הזאת?

משה גפני: תודה רבה.

משה גפני: התשובה שלי - אני עונה.

משה גפני: לא הם - את צודקת במיליון אחוז.

משה גפני: אמרתי קודם שאני הולך לעשות נוהל חדש בהסכמה בין כל חברי הוועדה.

סתיו שפיר: זה חוק.

סתיו שפיר: הוא מגדיר חודש.

משה גפני: עם כל הכבוד, לוועדה יש יועצת משפטית.

משה גפני: היא מעולם לא הכשילה אותי עם החוק.

משה גפני: מעולם.

משה גפני: אם היא היתה חושבת שזה בניגוד לחוק, היתה אומרת לי לא להביא, ולא הייתי מביא.

משה גפני: זה פגיעה גם ביועצת המשפטית.

סתיו שפיר: חלילה שלא נפגע ביועצת של הוועדה.

סתיו שפיר: היועצת של הוועדה היא יועצת מצוינת, ועם זאת לא ברור- - -

רחל עזריה: - - -

משה גפני: אל תעזרי לי.

משה גפני: תודה רבה.

משה גפני: אמרתי שאני הול לשנות את הנוהל בעניין הזה.

משה גפני: 359-358.

משה גפני: מי בעד אישור הפניות – ירים את ידו.

משה גפני: מי נגד?

משה גפני: הצבעה בעד אישור הפניות – 8 נגד – 5 פניות 359-358 אושרו.

משה גפני: 8 בעד.

משה גפני: 5 נגד.

משה גפני: הפניות אושרו.

משה גפני: פנייה מס' 353

משה גפני: אנחנו בעמ' 52.

משה גפני: אנחנו הסכמנו שלא נצביע על זה ביום רביעי במסגרת ההסדר בינינו.

משה גפני: אני מביא את זה עכשיו.

משה גפני: זה פעילות לשכת הקונסוליה הממשלתית.

משה גפני: זה לא הרבה כסף, וזה גם פחות חשב.

משה גפני: זה לא היה דחוף לעשות את זה בזמן שיש מליאה.

משה גפני: מי מסביר את 353?

<עמרי בן-חורין: הפנייה נועדה להתאים את מסגרת התקציב של לשכת הפרסום הממשלתית להזמנות שמתקבלות ממשרדי ממשלה, מחברות ממשלתיות- - - במהלך השנה.

<עמרי בן-חורין: הלשכה עצמה, אין לה יכולת לקבוע ולחזות, מה יהיה היקף הבקשות וההזמנות ממשרדי הממשלה.

<עמרי בן-חורין: לכן התקציב נקבע לפי ההערכה, ועושים את ההתאמה בהתאם להזמנות שהתקבלו בפועל.

משה גפני: טוב.

משה גפני: שאלות.

מיקי רוזנטל: השאלה היא כלדהלן.

מיקי רוזנטל: האם היועץ המשפטי של לפ"ם וגם היועץ המשפטי לממשלה מאשר לעשת קמפיינים של פרסום סמוי?

מיקי רוזנטל: אתם נוטים לקרוא לזה תוכן שיווקי.

מיקי רוזנטל: האם יש בזה ממד של הטעיית הקהל?

מיקי רוזנטל: הרי הקהל לא יודע שהתוכן הזה ממומן, פרסומי.

מיקי רוזנטל: האם היועץ המשפטי לממשלה מאשר את זה?

<חמי דוניצה: חמי דוניצה, חשב לפ"ם.

<חמי דוניצה: לפ"ם עושה שיתופי פעולה עם מדיות שונות.

<חמי דוניצה: אני לא חושב שמדובר בפרסום סמוי, כפי שאתה מדבר עליו, אבל מדובר בשיתופי פעולה עם תוכניות כאלה ואחרות, כדי להכניס מסרים – כמו חינוך לבטיחות בדרכים.

מיקי רוזנטל: אם במסגרת ההסכם על שר התחבורה, לצורך העניין, או שר החינוך או שרים אחרים – מה שקורה מעשה כמעט יום-יומי – אתם מקדמים באמצעות כסף ציבורי אנשים פוליטיים.

מיקי רוזנטל: אני שואל במפורש, האם היועץ המשפטי שלכם והיועץ המשפטי לממשלה אישר את זה?

מיקי רוזנטל: במסגרת ההסכמים האלה, לא פעם ניתנים רעיונות פוליטיים על הישגי השר.

מיקי רוזנטל: בכלל לא של המשרד.

מיקי רוזנטל: אני שואל, אם יש לזה אישור או אין לזה אישור.

<חמי דוניצה: כל הראיונות שאתה מדבר עליהם, למיטב ידיעתי – ואני יודע – לא עוברים דרך לפ"ם, ולפ"ם מקפידה הקפדה יתרה, כולל היועץ המשפטי שלנו, שבודק כל קמפיין.

<חמי דוניצה: אין חיה כזאת שכסף ממשלתי ישמש לצרכים פוליטיים, לכן כל קמפיין, כל תשדיר, כל ראיון, כל שיתוף פעולה – מראש אנחנו מוודאים ששר לא יופיע או ידבר.

<חמי דוניצה: אם שר מתראיין, זה על דעתו וללא כל קשר לשיתוף הפעולה או לקמפיין.

<חמי דוניצה: אציין, שהיועץ המשפטי לממשלה כן אישר לשרים לדבר בקולם בתשדירי רדיו להזמנות לכנסים.

<חמי דוניצה: זה אושר, לכן השרים יכולים להזמין לכנס או לאירוע כזה או אחר.

מיקי רוזנטל: אחדד את התשובה שלך.

מיקי רוזנטל: אתה אומר שבמסגרת ההסדרים שאתם עושים עם כלי תקשורת שונים, אין אישור לראיין את השר בנפרד שלא על פעילות משרדו.

<חמי דוניצה: חד-משמעית.

<חמי דוניצה: הקפדה יתרה.

<חמי דוניצה: אם אפילו עולה בקשה כזאת, היא מייד נדחית.

<חמי דוניצה: אין חיה כזו.

סתיו שפיר: אפשר לדעת באיזה היקף נעשים פרסומים – כמה שעות שידור עלו השרים מכספי ציבור, ברדיו ובטלוויזיה?

<חמי דוניצה: היועץ המשפטי לממשלה אישר באחרונה לשרים לדבר בקולם ברדיו, ולהזמין כנסים.

<חמי דוניצה: אני לא זוכר ויודע לומר את ההיקף.

<חמי דוניצה: אני יודע שהיו מספר תשדירים כאלה.

סתיו שפיר: באיזה היקף?

סתיו שפיר: שאלה נוספת, אם אפשר.

סתיו שפיר: התקציב שלכם ב-2016 עלה מ-229 מיליון ל-403 מיליון שקלים, ועכשיו שוב התקציב המתוכנן, שהתחיל עם 229 מיליון שקלים, עולה ל-571 מיליון שקלים .

סתיו שפיר: זה מעל חצי מיליארד שקל על תקציבי פרסום שאזרחי ישראל שומעים ברדיו בלי סוף בקולות השרים.

סתיו שפיר: חלק גם מדובר בפרסום סמוי כמו בנושא של נושאים אסטרטגיים שאחנו יודעים עליו, שרכש תוכנית טלוויזיה כדי לפרסם, בלי להודיע שמדובר בעניין פרסומי.

סתיו שפיר: מה זה הסכומים המטורפים האלה?

סתיו שפיר: יש התייחסות בחוק- - - שאפשר להוציא 600 מיליון שקל על פרסום?

מיקי לוי: יתרה למה שאמר סתיו, גם אמר היועץ המשפטי לממשלה, ומבקר המדינה, שלא ראוי ששרים יפמפמו ויציגו את עצמם על חשבון כסף שניתן לתקצוב ציבורי.

מיקי לוי: מה זה הדבר הזה?

מיקי לוי: ההוא מדבר לי על החלל, ההוא מדבר לי על- - -

משה גפני: השאלה ברורה.

משה גפני: בבקשה.

<עמרי בן-חורין: חצי מתקציב לפ"מ, 254 מיליון שקלים, נכון לשבוע שעבר, זה תקציבים לקמפיינים של משרד התיירות.

<עמרי בן-חורין: לא מדובר על- - - משרד התיירות מחויב ל- - - ולכן הסכומים האלה גדלים.

סתיו שפיר: לא, 250.

סתיו שפיר: יש עוד 300 מיליון שקל לפרסומות בתוך ישראל של משרדי הממשלה?

סתיו שפיר: חלקם פרסום סמוי.

סתיו שפיר: זה היקף לא נורמלי.

סתיו שפיר: לפני שנה קיצצתם 85 מיליון שקלים בבריאות הנפש, אבל יש בישראל 300 מיליון שקל מיותרים.

משה גפני: תשובה, בבקשה.

<עמרי בן-חורין: זה לא כסף נוסף.

<עמרי בן-חורין: זה כסף שהם מפנים לפרסום.

<עמרי בן-חורין: פשוט צריכים לעשות את זה דרך לשכת הפרסום הממשלתית ולא באופן עצמאי, להתקשר עם גופים כאלה ואחרים.

<עמרי בן-חורין: בערך 100 מיליון שקלים הם פרסומי חובה, שמשרדי הממשלה נדרשים לפרסם בעיתונים ועושים את זה לשכת הפרסום הממשלתית.

משה גפני: תודה.

משה גפני: מי בעד אישור הפנייה – ירים את ידו.

משה גפני: מי נגד?

משה גפני: הצבעה בעד אישור הפנייה – 9 נגד – 5 פנייה 353 אושרה.

משה גפני: 9 בעד.

משה גפני: 5 נגד.

משה גפני: הפנייה אושרה.

סתיו שפיר: רביזיה.

משה גפני: עמ' 32.

משה גפני: רשות המיסים.

משה גפני: הפסקה שתי דקות.

בשעה 10: פנייות מס' 319-315

משה גפני: אני מחדש את הישיבה.

משה גפני: עמ' 32.

משה גפני: משכורות.

משה גפני: מס' פנייה לוועדה 319-315.

<אייל טולדו: פנייה תקציבית זו נועדה להעביר- - - מיליון שקל.

<אייל טולדו: הם באים משלושה תקנים: 96 מיליון שקל בהוצאה מותנית בהכנסה, בעיקר לטובת מימון הסכם שכר ותשלום פיצויים לתושבים שנפגעו בשריפת- - -

מיקי רוזנטל: משרד הבריאות כל הזמן מקצצים ומקצצים.

מיקי רוזנטל: מה יהיה הסוף?

סתיו שפיר: כמה שאלות.

סתיו שפיר: קודם כל, זו העברה של משרד האוצר.

סתיו שפיר: קצת מפתיע שמשרד האוצר, שמכיר את החוק ויודע מתי צריך להגיע לפה, לא זכר לעשות את זה בפעם הזאת.

סתיו שפיר: יש פה 10 מיליון שקלים קיצוץ מסעיף הוצאות שונות, שאף פעם לא ברור מה הוא, ויש פה תמיד כל מיני קטגוריות משונות כמו אחר, פרויקטים אחרים – דברים כאלה.

סתיו שפיר: להבין, מאיפה בדיוק זה יורד ומי ניזוק מזה.

סתיו שפיר: יש פה קיצוצים בקופות החולים.

סתיו שפיר: רק לפני רגע הם ביקשו מאתנו כסף, וטענו שזה הולך לקופות החולים.

סתיו שפיר: גם בהעברה הזאת וגם בהעברות הבאות הולכים להיות קיצוצים בקופות חולים.

סתיו שפיר: האם אפשר להבין איך הדבר הזה עובד, שבאותו יום אתם מביאים לנו תוספת וגם קיצוץ?

משה גפני: שאלה טובה.

משה גפני: תשובה בבקשה.

סתיו שפיר: לא סיימתי.

סתיו שפיר: יש פה גם קיצוצים במשרד האנרגיה והמים.

סתיו שפיר: אם אפשר את תשובת משרד האנרגיה, למה מקצצים?

משה גפני: בקצרה, בבקשה.

<אייל טולדו: אשיב בקצרה.

<אייל טולדו: בסעיף 13 מדובר בתקציב שהיה אמור להיות מופנה להחזרי מע"מ לארגונים בין-לאומיים.

<אייל טולדו: בפועל הם לא הצליחו לבצע את כל הסעיף.

<אייל טולדו: התקציב הועבר לתקציב השוטף של רשות המסים.

<אייל טולדו: במשרד הבריאות מדובר ב-4.2 מיליון שקל שנועדו לממן חשב מלווה בבית החולים הדסה בהתאם להסכם הבראה.

<אייל טולדו: ומשרד האנרגיה- - -

סתיו שפיר: זה יורד מקופות החולים?

<אייל טולדו: כן.

<אייל טולדו: שיתוף פעולה.

<אייל טולדו: זה תקציב של- - -

סתיו שפיר: קופות החולים מממנות את הדסה?

<איל טולדו: חשב מלווה בבית החולים הדסה בהתאם להסכם הבראה.

מיקי רוזנטל: איך?

מיקי רוזנטל: הדסה לא שייכת לשום קופת חולים.

<אייל טולדו: משרד האנרגיה – זאת היתה השאלה האחרונה, לגבי פרויקטים אשלים – מופיע בהסדר לגבי הפרויקט, אפשר לקרוא.

משה גפני: שנייה.

משה גפני: שואלים החברים, וגם אני שואל – מה זה קשור לקופת חולים?

משה גפני: הדסה הרי זה בית חולים ציבורי – לא של קופת חולים.

<אייל טולדו: נכון, אבל יורד מהתקציב של הדסה שמתוקצב בתי חולים, לא קופות חולים.

סתיו שפיר: בטבלאות התקציביות כתוב קופות חולים.

<אייל טולדו: לרוב קופות החולים יש- - -

משה גפני: למה מקצצים לקופות החולים?

<אייל טולדו: שוב – התקציב נועד לממן חשב מלווה לבית חולים הדסה.

משה גפני: שנייה.

משה גפני: למה קופת חולים צריכה לממן את זה?

<אייל טולדו: זה לא קופת חולים אלא בתי חולים.

<אייל טולדו: זה יורד מהתמיכות של בתי חולים ולא מבית חולים.

משה גפני: מי בעד אישור הפניות – ירים את ידו.

משה גפני: מי נגד?

סתיו שפיר: זה כאילו הם ממש מזלזלים ביכולת שלנו לקרוא את מה שכתוב פה.

סתיו שפיר: אגב, מדובר באדם אחד בשכר של 2.5 מיליון שקל?

סתיו שפיר: אתה יכול לענות לי.

משה גפני: לא, אתה לא יכול לענות.

מיקי רוזנטל: זה ממש לא נכון.

מיקי רוזנטל: הצבעה בעד אישור הפניות – 9 נגד – 5 פניות 319-315 אושרו.

משה גפני: הפניות אושרו.

משה גפני: יש שני עודפים שאני מבקש לאשר אותם.

סתיו שפיר: - - -

משה גפני: חברת הכנסת סתיו שפיר, רק באישור ממני.

סתיו שפיר: אני לא מקבלת שפקיד מהאוצר קם מהכיסא ולא עונה כשהוא נשאל שאלה.

שולי מועלם-רפאלי: יושב-ראש הוועדה אמר לו לא לענות, סתיו.

שולי מועלם-רפאלי: עודפים, מס' 30-008

משה גפני: עודפים, בקשה מס' 30-008.

משה גפני: בבקשה.

מיקי לוי: האם זה נשלח לנו 24 שעת לפני?

מיקי לוי: 48?

מיקי לוי: 300008 לא נשלח.

מיקי רוזנטל: למה אין על זה חותמת?

מיקי רוזנטל: מתי זה התקבל?

מיקי לוי: זה חדש.

מיקי לוי: זה לא נשלח.

מיקי לוי: חבר'ה, זה חדש.

עודד פורר: גם ביום רביעי זה היה על השולחן.

משה גפני: יש תאריך.

משה גפני: יש הכול.

משה גפני: היא חולקה ב-20 בדצמבר.

משה גפני: פורסמה.

משה גפני: זה הופץ.

מיקי רוזנטל: איכשהו כולנו לא ראינו אותה.

עודד פורר: אני כן.

משה גפני: מי מסביר?

<אופיר להב: אופיר להב, משרד העלייה והקליטה.

<אופיר להב: מדובר ב-6 מיליוני שקלים של עודפים.

משה גפני: זה עודפים מחויבים?

<אופיר להב: כן.

משה גפני: זה בעקבות הסכמים שנעשו?

משה גפני: יש פירוט גדול, והעודף הזה – מקובל עליי.

משה גפני: מי בעד?

משה גפני: מי נגד?

סתיו שפיר: אני מקבלת בדיוק תשובות מהאוצר על הפנייה הקודמת.

סתיו שפיר: ידעתם שהעלות השנתית של השכר שמממנות קופות החולים זה 2.5 מיליון שקל לאדם אחד?

סתיו שפיר: לחשב של הדסה.

סתיו שפיר: הצבעה בעד אישור העודפים – 8 נגד – 6 עודפים 30-008, אושרו.

סתיו שפיר: רביזיה.

משה גפני: בעד – 8.

משה גפני: נגד – 6.

משה גפני: עודפים, מס' 20-030

משה גפני: העודף השני.

משה גפני: בקשה מס' 20-030.

משה גפני: של חינוך.

משה גפני: עודף.

משה גפני: בבקשה.

משה גפני: מי מסביר?

<שאול קירשנבאום: שאול קירשנבאום, משרד האוצר.

<שאול קירשנבאום: הפנייה נועדה להעברת עודפים משנת 2016 לשנת 2017.

<שאול קירשנבאום: התקנה נועדה להתאמת הביצוע בשכר בהתאם לביצוע בפועל.

<שאול קירשנבאום: היו הסכמים חדשים, שנחתמו במהלך 2017.

<שאול קירשנבאום: חלקם תוקצבו- - - ב-2016, ולכן היו פה אי-דיוקים בשכר.

סתיו שפיר: הכול פה זה לשכר?

<שאול קירשנבאום: כן.

סתיו שפיר: משכורות למוסדות חינוך, ממה שאני יודעת, מוסדות החינוך נפתחים ב-1 בספטמבר, אז רק עכשיו אתם יודעים כמה משכורות אתם אמורים לשלם?

<שאול קירשנבאום: בסוף השנה אנחנו יודעים כמה ביצוע בפועל הולך להיות, ובהתאם אנחנו מביאים את התקנות.

<שאול קירשנבאום: בגלל שהיו השנה הסכמים חדשים – חלקם בפעימות שנכנסו במהלך השנה וחלקם תוקצבו רטרואקטיבית ב-2017, לקראת תשע"ז, היו צריכים השלים חסרים בתקנות.

סתיו שפיר: כמו שאמרתי, ידעתם על זה ב-1 בספטמבר.

<שאול קירשנבאום: לא ידענו עד לפני שבוע.

סתיו שפיר: אם אתם לא מעבירים את זה עכשיו, לא עוברות משכורות?

סתיו שפיר: זה אנשים שמלמדים מתחילת השנה?

<שאול קירשנבאום: - - - גירעון בסוף השנה.

<שאול קירשנבאום: אבל הם מלמדים כבר.

<שאול קירשנבאום: הם כבר מורים בבתי ספר.

<שאול קירשנבאום: אז למה אתם באים עכשיו?

<שאול קירשנבאום: הם מקבלים משכורת כל חודש, משכורות סוף שנה - בהתאם לביצוע בפועל- - -

סתיו שפיר: אבל את הדברים האלה אתם יודעים לתכנן מראש.

סתיו שפיר: אלה משכורות.

<שאול קירשנבאום: תקציב השכר הוא כ-5 מיליארד ₪.

<שאול קירשנבאום: כל פער של אחוז זה 450 מיליון.

<שאול קירשנבאום: בהתאם להערכות של החשבות, בשבועות האחרונים יודעים כמה, ובהתאם לכך משווים תקנות.

סתיו שפיר: זה משהו שאתם יודעים בספטמבר.

<שאול קירשנבאום: לא יודעים את זה בספטמבר.

סתיו שפיר: אתם לא יודעים בספטמבר אם מורה שלימד בנובמבר, ילמד גם במרס?

<שאול קירשנבאום: אנחנו יודעים, אבל יש עוד דברים שמשפיעים על השכר.

סתיו שפיר: מה זה אומר?

<שאול קירשנבאום: זה אומר שכמו כל הדברים במדינה, כל חודש מגישים לו כמה שעות הוא עבד.

<שאול קירשנבאום: יש מורים שעובדים בהשלמה, יש- - -

סתיו שפיר: כל זה כולל את המשכורות של המורים שלא קיבלו שכרם בתחילת השנה?

משה גפני: בבקשה.

מיקי רוזנטל: אני רוצה לשאול לגבי הטלוויזיה החינוכית, יש פה 12 מיליון שקל למימון תוכניות.

מיקי רוזנטל: באיזו שנה הן ימומנו?

<שאול קירשנבאום: מדובר בעודפים משנת 2016 ל-2017 בשכר, והם תוקצבו בחטיבה העליונה בהתאם לביצוע בפועל.

מיקי רוזנטל: לא הבנתי, אבל לא חשוב.

מיקי רוזנטל: למה מנפחים שוב את מטה המשרד?

מיקי רוזנטל: גם ככה המטה המיותר בארץ.

<שאול קירשנבאום: הכסף הועבר כולו לתקצוב שכר המורים.

<שאול קירשנבאום: הוא לא הולך לתקצוב שכר מטה.

סתיו שפיר: יש כספים קואליציוניים פה?

<משה שגיא: - - -

סתיו שפיר: שאול, עלו טענות ממערכת החינוך הלא פורמלית בחברה הערבית, שבגלל שמקבלים תקציבים בחלקם בדצמבר, הם לא יכולים להשתמש בכספים האלה, כי הכספים חוזרים למשרד האוצר.

סתיו שפיר: האם בכספים האלה באמת ניתן להשתמש, כולל אלה שעוברים לחינוך הלא פורמלי?

<שאול קירשנבאום: הכול מועבר - זו הפנייה שמעבירה מ-2016 ל-2017.

<שאול קירשנבאום: יש פנייה מקבילה, שמעבירה שימושים, שהולכים כולם שכר.

משה גפני: נגמר העניין.

משה גפני: מי בעד אישור הבקשה – ירים את ידו.

משה גפני: מי נגד?

סתיו שפיר: אתה מתחייב שהוא לא חוזר לקופת האוצר?

סתיו שפיר: הצבעה בעד אישור העודפים – 9 נגד – 6 עודפים 20-030, אושרו.

משה גפני: 9 בעד, 6 נגד.

משה גפני: תודה רבה.

משה גפני: הבקשה אושרה.

סתיו שפיר: גפני, זאת שאלה מאוד משמעותית.

סתיו שפיר: יש טענות מהגופים האלה, בגלל שמקבלים את זה בימים האחרונים של השנה- - -

משה גפני: כל השאלות משמעותיות, אבל עם כל הכבוד, אנחנו עוסקים בהעברות.

סתיו שפיר: אבל זה בדיוק מהות העניין.

סתיו שפיר: בגלל שמקבלים את זה בסוף השנה, זה חוזר לקופת האוצר.

סתיו שפיר: הם לא יכולים להשתמש בשקל מהכסף הזה.

סתיו שפיר: פניות מס' 305-304

משה גפני: מס' פנייה לוועדה 305-304.

סתיו שפיר: אתה מבין שאנחנו עושים העברות לחינם.

סתיו שפיר: הכסף הזה יחזור לקופת המדינה.

<דניאל לוברבוים: דניאל לוברבוים, אגף תקציבים.

<דניאל לוברבוים: הפנייה התקציבית נועדה לביצוע שינויים בתקציבי הפיתוח של משרד החינוך.

<דניאל לוברבוים: עיקרי הפנייה הם התאמת 640 כיתות משנת 2018 לשנת 2017.

<דניאל לוברבוים: 2.6 מיליון שקל להצטיידות כיתות והתאמת התקציב לפיתוח בפועל.

איתן ברושי: כמה מזה זה בירושלים?

<דניאל לוברבוים: אני יכול לבקש מהמשרד.

איתן ברושי: ירושלים בפיגור גדול.

איתן ברושי: היו פה עשרים פעם בדיונים, ראש העיר וחבריו.

סתיו שפיר: יש הסכמים קואליציוניים?

רחל עזריה: עשר שנים שומעים שחסר אלף כיתות.

רחל עזריה: זה לא מסתדר עם המציאות.

סתיו שפיר: יש פה קיצוץ במשרד להגנת הסביבה, גפני.

סתיו שפיר: מי הנציג של המשרד להגנת הסביבה?

סתיו שפיר: יש שם קיצוץ של 18 מיליון שקלים.

משה גפני: התשובה היא שלא מדובר פה על פנייה של המשרד להגנת הסביבה.

סתיו שפיר: אבל יש שם קיצוץ.

משה גפני: אפשר לומר על כל דבר.

משה גפני: אפשר להביא לפה את כל הממשלה.

משה גפני: רק מה שנוגע למשרד באופן ישיר.

סתיו שפיר: יש קיצוץ של 18 מיליון שקלים במשרד, וזה לא נוגע למשרד?

סתיו שפיר: אפשר להבין מה מהות הקיצוץ הזה?

משה גפני: בבקשה.

מיקי לוי: חבריי מכובדיי מאגף התקציבים, תקשיבו לי בבקשה.

מיקי לוי: אני מבקש - אני מגן עליכם הרבה פעמים פה.

מיקי לוי: אבל כל ההעברות שהבאתם עכשיו הן ללא תאריך.

מיקי לוי: כולן יושבות אצלכם חודשים.

מיקי לוי: חודשים.

מיקי לוי: אין העברה אחת עם תקציב.

מיקי לוי: ואז אתם שולפים אותן ברגע הנכון, ופשוט מורחים אותנו.

מיקי לוי: זה לא יפה.

מיקי לוי: אני מגן עליכם הרבה.

מיקי לוי: לא יכול להיות שתשכיבו את זה בלי תאריך.

מיקי רוזנטל: אפשר לקבל הסבר, למה זה קורה?

מיקי לוי: העברה אחת עם תאריך - לא תמצאו.

מיקי לוי: העברה אחת עם תקציב.

משה גפני: יש חבר כנסת אחד שמעיר, ואני מסכים אתו, ויש חבר כנסת תמים, ששואל למה זה קורה.

מיקי רוזנטל: אני התמים.

מיקי רוזנטל: הוא השוטר הרע, ואני השוטר הטוב.

משה גפני: למה אתם לא מביאים את זה קודם?

מיקי לוי: זה בלי תאריך, כי השכיבו את זה באוצר.

מיקי לוי: אני מבקש שבנוהל יהיה כתוב.

מיקי רוזנטל: צריך לתקוע כסף של האוצר.

משה גפני: בסדר.

משה גפני: נתקע.

משה גפני: אני מסכים לחלוטין עם ההערה הזאת.

משה גפני: נקודה.

משה גפני: אין ויכוח.

עודד פורר: אגף התקציבים יגיד מתי התקבלה אצלו הפנייה.

משה גפני: עם כל הכבוד, אגף התקציבים הוא לא בעל הבית של המדינה.

משה גפני: אני מתנצל שאמרתי את המשפט הזה, שאגף התקציבים הוא לא בעל הבית של המדינה.

משה גפני: על-פי רוב אני אומר דברים אמת, ופה זאת היתה אמירה לא נכונה.

משה גפני: אמרתי שאגף התקציבים הוא לא בעל הבית של המדינה?

משה גפני: נסחפתי.

משה גפני: בבקשה.

סתיו שפיר: יש פה קיצוץ שחוזר על עצמו, המשרד להגנת הסביבה, שמאוד מעניין אותי מאיפה הוא מגיע, ובהתאם לנוהל צריך להיות פה נציג של המשרד להגנת הסביבה, כי הוא המשרד שנוגע בעניין.

סתיו שפיר: אבל זה חוזר על עצמו כבר בהרבה העברות.

משה גפני: לא צריך להיות פה נציג.

משה גפני: מישהו רוצה להסביר, למה יש קיצוץ בהגנת הסביבה?

משה גפני: זה המשרד הכי חלש?

<דניאל לוברבוים: מדובר על תקציב שהוא תקציב פיתוח של המשרד, בהרשאה להתחייב – לא במזומן.

מיקי רוזנטל: זה לא פוגע במשרד?

<דניאל לוברבוים: ברגע שמתאימים את התקציב לביצוע בפועל, אפשר להעביר תקציבים.

<דניאל לוברבוים: משרד החינוך עובר ביצוע במזומן.

משה גפני: במשרד ייפגע?

<דניאל לוברבוים: לא.

סתיו שפיר: אתם מקצצים בבניית מוסדות לימוד 66 מיליון שקלים.

סתיו שפיר: זה ייפגע?

<דניאל לוברבוים: לא.

<דניאל לוברבוים: אין פה.

<משה שגיא: זה בדיוק להפך.

משה גפני: מי בעד אישור הפניות – ירים את ידו.

משה גפני: מי נגד?

משה גפני: הצבעה בעד אישור הפניות – 9 נגד – 6 פניות 305-304 אושרו.

משה גפני: 9 בעד, 6 נגד.

משה גפני: הפניות אושרו.

משה גפני: פניות 329-324, 331

משה גפני: אנחנו עוברים הלאה.

משה גפני: 329-324, 331.

משה גפני: רבותיי במשרד החינוך ומאגף התקציבים – האמת היא שזה לא משרד החינוך, אבל לא משנה.

משה גפני: אני רוצה לומר לכם - זו פנייה גדולה, פנייה שיש בה מרכיבי השכר וכל מה שנלווה לכך.

משה גפני: זה פשוט דבר שהוא נוהל מעוות, שאנחנו צריכים עכשיו ביום ראשון, ב-11:00, לדון בפנייה הזו, ואולי גם לאשר אותה.

משה גפני: דבר כזה לא יהיה יותר.

משה גפני: אל תביאו לנו את זה.

משה גפני: זה פניות של שכר, של דברים שצריך לעשות אותם, והם מובנים מאליהם.

משה גפני: בבקשה.

<שאול קירשנבאום: הפנייה נועדה להעברה של 448 מיליון ₪ ו-81,000 למשרד החינוך.

<שאול קירשנבאום: הפנייה נועדה לתקצוב הוצאות שכר ומימון- - - שכר ויישום הסכמים פוליטיים בעלי משמעות תקציבית.

משה גפני: רק לפני שאתה ממשיך.

מיקי רוזנטל: שוב כסף ממשרד הבריאות.

מיקי רוזנטל: אין פה סעיף שהם לא לוקחים ממשרד הבריאות.

משה גפני: דקה.

משה גפני: לגבי ההעברה שיש פה של יהדות התורה, יש פה 17 ו-8.

משה גפני: אני מבקש לומר לחברים על מה מדובר.

משה גפני: מדובר בכסף, שצריך להיות בבסיס התקציב.

משה גפני: מדובר בשיפוצים שעושים בבתי הספר, שמתקנים שירותים או מתקנים לא יודע מה.

משה גפני: הודעתי שאני לא מסכים בשום אופן להביא את תקציב 2019 מבלי שזה יהיה בבסיס.

משה גפני: שהדיון יתקיים פה.

משה גפני: אני לא רוצה כסף קואליציוני.

משה גפני: מישהו אמר, זה לא בהסכם הקואליציוני שלך, שצריך להכניס את זה בבסיס התקציב.

משה גפני: לא יאושר תקציב 2019 אם הכסף הזה לא יהיה בבסיס.

משה גפני: מדובר על דברים מינימליים שבחינוך הממלכתי, הוא נמצא בתוך התקציב.

משה גפני: על מה אנחנו מדברים?

משה גפני: מדברים על שיפוצים?

משה גפני: משה תאמר לי, בבקשה, האם מדובר פה על איזו פריבילגיה?

משה גפני: הפריבילגיה היא שהחינוך העצמאי צריך רשיון - מה שממלכתי לא צריך.

משה גפני: אז אם הוא לא יסדר את הדברים האלה, גם רשיון הוא לא יקבל, והמורים לא יקבלו משכורות.

משה גפני: למה זה צריך להיות, יהדות התורה מבקשת?

משה גפני: אני לא מבקש.

מיקי לוי: אז תפריד את זה.

מיקי לוי: נצביע בעדך.

משה גפני: בסדר, זה יהיה בתקציב 2019.

משה גפני: נגמר הסיפור הזה.

משה גפני: אני לא מוכן לדבר הזה, כאילו אנחנו מבקשים כסף קואליציוני, וזרחיה עוד כותב בדה מרקר, שאני מקבל כסף קואליציוני.

משה גפני: אני לא מקבל כסף קואליציוני.

משה גפני: אין פה שום כסף כזה.

משה גפני: בכוונה אגף התקציבים שם את זה בחוץ, כדי לאלץ אותי להצביע אתו.

משה גפני: הוא לא יאלץ אותי, ושום דבר כזה לא יפגע בהחלטות שלי, מה אני מצביע.

משה גפני: הם יודעים את זה.

סתיו שפיר: אתה צודק.

סתיו שפיר: למה זה קורה כך כל שנה?

משה גפני: הם רוצים להחזיק אותי קצר.

סתיו שפיר: אז אל תיתן להם.

מיקי לוי: היא שאלה מבחינה עקרונית.

מיקי לוי: תוציא את זה מהסעיפים האחרים ונצביע אתך.

משה גפני: אי-אפשר עכשיו.

סתיו שפיר: יש לי שאלה אחרת.

סתיו שפיר: חייבת לומר - אני קצת מבולבלת.

סתיו שפיר: לפני חמש העברות ניגשתם אלינו, אמרתם שאתם שמים תוספת בקופות החולים של 177 מיליון שקלים.

סתיו שפיר: עכשיו אתם מקצצים 350 מיליון, בדיוק מאותה תוכנית.

סתיו שפיר: אפשר להבין את זה?

משה גפני: תשובה.

<שאול קירשנבאום: אבדוק עם הרפרנט.

<שאול קירשנבאום: מדובר בעודפים שנוצרו שם.

סתיו שפיר: לפני שנייה הייתם צריכים להוסיף לשם, ועכשיו יש עודף.

סתיו שפיר: אתה מבין את גודל האבסורד?

סתיו שפיר: גפני, אתה חייב לראות את שתי ההעברות האלה.

סתיו שפיר: לפני שנייה הם אמרו: יש עודפים שצריך להעביר.

סתיו שפיר: עכשיו הם מקצצים עכשיו כפול.

משה גפני: נכון.

משה גפני: ראיתי.

משה גפני: תשובה.

סתיו שפיר: מי נציג משרד הבריאות?

מיקי לוי: אם יש עודף, למה לקצץ?

<שאול קירשנבאום: נבדוק עם הנציגה האחראית.

מיקי לוי: אנחנו לא מצביעים על זה.

מיקי לוי: מה זה, אם אני אבדוק?

סתיו שפיר: מקצצים 350 מיליון שקל בבריאות?

סתיו שפיר: מערכת הבריאות קורסת.

סתיו שפיר: בפריפריה אין בריאות.

סתיו שפיר: פשוט אין.

סתיו שפיר: הם צריכים לנסוע למרכז כדי לקבל שירותים רפואיים.

סתיו שפיר: ישב אצלי בוועדה מנכ"ל משרד הבריאות, אמר שזה נס רפואי שמערכת הבריאות הישראלית עדיין ממשיכה להתקיים.

סתיו שפיר: אין תקציבים.

סתיו שפיר: אתם מקצצים עכשיו 350 מיליון שקל.

משה גפני: למה מורידים בבריאות?

<שאול קירשנבאום: אשאל.

סתיו שפיר: איפה הנציג של בריאות?

סתיו שפיר: אי-אפשר להאמין לזה.

סתיו שפיר: משרד הבריאות אומר – ואתם יודעים את זה, שולי – אין מספיק מיטות בבתי החולים.

סתיו שפיר: אין מספיק אחיות.

שולי מועלם-רפאלי: חוסר תקציבי.

סתיו שפיר: אז בואי תילחמי.

סתיו שפיר: עכשיו התקציב מקוצץ.

סתיו שפיר: זה הרגע שזה קורה.

סתיו שפיר: זה לא קורה בוועדת הרווחה.

סתיו שפיר: מינוס 350 מיליון שקל בבריאות.

משה גפני: יש פגיעה בבריאות?

משה גפני: אני מבקש לדעת.

סתיו שפיר: איך יכולה שלא להיות פגיעה אם מקצצים 350 מיליון שקל?

משה גפני: הבנתי.

משה גפני: זה כל הזמן כך.

משה גפני: פנייה מס' 374

משה גפני: פנייה מס' 374.

סתיו שפיר: קיצוץ של 350 מיליון שקל.

סתיו שפיר: זו השורה התחתונה.

רחל עזריה: - - -

סתיו שפיר: תסתכלי על הנתונים האמתיים של מה שקורה.

<שאול קירשנבאום: בהמשך לפנייה הקודמת שהעברנו את העודפים 2016, 2017, הפנייה הזאת - שימוש של הפנייה.

<שאול קירשנבאום: היא מעבירה את הכסף שהתקבל למוסדות החינוך, לתשלום שכר המורים.

<שאול קירשנבאום: בנוסף, יש פה גם תקציב קואליציוני שהתקבל אישור, בסך 22 מיליון ₪.

מיקי לוי: תפרט.

<שאול קירשנבאום: אין בעיה.

<שאול קירשנבאום: 3.5 מיליון ₪ עבור פעולות במעיין החינוך התורני, חינוך.

מיכאל מלכיאלי: גם זה צריך להיות בתקציבי.

<שאול קירשנבאום: 8.5 מיליון נוספים עבור- - - חינוך, ועוד 10 מיליון עבור רישום מוסדות- - -

סתיו שפיר: אפשר תשובה על הקיצוץ של 350 מיליון שקלים ממערכת הבריאות?

סתיו שפיר: לא שמעתי על זה מילה, ואין פה נציג של משרד הבריאות, אני רואה.

סתיו שפיר: אי-אפשר להאמין לזה.

סתיו שפיר: חיים של אנשים נמצאים לכם בידיים בהצבעה.

משה גפני: כמה זמן עד שמגיע נציג משרד הבריאות?

משה גפני: או מישהו שיידע לענות, לא צריך דווקא נציג של משרד הבריאות.

משה גפני: יורד כסף.

משה גפני: כמה זמן?

משה גפני: כמה דקות?

משה גפני: לא חשוב.

משה גפני: נצביע על החינוך כשיגיע הנציג.

מוסי רז: אבל יש לי שאלות, גפני.

מוסי רז: אני רוצה להבין, מה זה כל ההעברות של מיקי זוהר, בפנייה הזאת.

מוסי רז: עמ' 10.

מיקי לוי: אלא אם כן נדון בזה אחר כך, כמו שאתה רוצה לדון בכל ההעברות.

משה גפני: לא אחר כך.

מיקי רוזנטל: תרבות יהודית.

מיקי לוי: הוראה תחת- - - פעילות הגשמה למוסדות ציוניים בתפוצות.

מוסי רז: מה זה בעברית?

מיקי לוי: מה זה הגשמה?

משה גפני: מיקי זוהר, תתעורר.

משה גפני: עמ' 10.

משה גפני: בבקשה, מי מסביר את מיקי זוהר?

משה גפני: דווקא דברים חיוביים.

סתיו שפיר: יש פה גם בעיה בניסוחים.

סתיו שפיר: בטבלאות שרואים בתקציב, יש שם כמעט 10 מיליון שקלים לתרבות יהודית של מיקי זוהר, אבל בפירוט ההסבר של הכספים הפוליטיים יש הרבה-הרבה פחות.

סתיו שפיר: מה פשר הפער הזה?

<שאול קירשנבאום: יש גם שינויים פנימיים של המשרד.

סתיו שפיר: בתרבות יהודית?

סתיו שפיר: מה השינויים?

סתיו שפיר: זה פער של 6 מיליון שקלים שהתפספסו לכם.

משה גפני: בבקשה.

מכלוף מיקי זוהר: למשל, חינוך בלתי-פורמלי.

מכלוף מיקי זוהר: הכשרה בקידום מקצועי של עובדי הוראה.

מכלוף מיקי זוהר: כל זה עשיתי טעות, אבל אני לא חוזר בי...

מכלוף מיקי זוהר: נתתי את זה לגופי שמאל.

מכלוף מיקי זוהר: ..

מכלוף מיקי זוהר: אני עוזר לפריפריה.

מכלוף מיקי זוהר: אני לא מבדיל בין שמאל לימין.

מכלוף מיקי זוהר: תקצבתי את בינה דיין.

מכלוף מיקי זוהר: היא עושה פעילות יפה – תקצבתי את זה.

מכלוף מיקי זוהר: אני אומר, כל הסעיפים שקראתי.

מכלוף מיקי זוהר: תרבות יהודית זה דווקא לימין – זה לא לשמאל.

מכלוף מיקי זוהר: ..

מכלוף מיקי זוהר: אסביר.

סתיו שפיר: אפשר להסביר את הפער בין ה-10 מיליון שמופיעים בתקציב לבין ה-3 מיליון שנמצאים בדפי ההסבר?

<שאול קירשנבאום: בדפי ההסבר את רואה את התקציבים הפוליטיים, מה שנתקבל.

<שאול קירשנבאום: חוץ מזה יש שינויים מבניים שהמשרד עושה, בכל- - - של המשרד.

סתיו שפיר: פי שניים.

סתיו שפיר: אנחנו מדברים רק על תרבות יהודית.

שולי מועלם-רפאלי: אנחנו בעד תרבות יהודית, וכמה שיותר.

סתיו שפיר: גם אנחנו בעד תרבות יהודית.

סתיו שפיר: זה ממש לא שייך לשאלה.

סתיו שפיר: מה השינויים שעשה המשרד בתקנה הזאת?

מכלוף מיקי זוהר: הקטע, כשאנחנו הלכנו על כספים קואליציוניים, אנשים חשבו שאנחנו לוקחים את הכסף הביתה.

מכלוף מיקי זוהר: זה לפחות מה שניסו לגרום להם לחשוב.

מכלוף מיקי זוהר: אבל אנחנו חשבנו על משהו אחר – חשבנו איך אנחנו עוזרים לדברים שאנחנו מאמינים בהם, שלשמם נשלחנו לכנסת.

מכלוף מיקי זוהר: אני מרגיש שכל מה שמעניין אותי ושנשלחתי לכנסת זה לטפל בילדים ונוער.

מיקי לוי: מה המונולוג הזה?

סתיו שפיר: נטו מיקי זוהר.

סתיו שפיר: הדבר האחרון שמעניין אותך.

סתיו שפיר: רק מעניין אתכם לקחת כסף מהקופה הציבורית.

מכלוף מיקי זוהר: אפשר לסיים?

מכלוף מיקי זוהר: יש הנחיות של היועץ המשפטי לממשלה, שאני מקפיד עליהן, מה שנקרא, מכל משמר.

מכלוף מיקי זוהר: אני לא מתערב, באילו מוסדות, מי מקבל וכמה.

מכלוף מיקי זוהר: אני גם לא בודק או מברר, מה עושים בכסף ואיך.

מכלוף מיקי זוהר: הנחיות היועץ המשפטי הן קודש, ומי שיחרוג מהן, מסתבך בפלילים.

מכלוף מיקי זוהר: לכן אני רוצה לומר – אגב, העניין שאני אומר עליו, גם יש עליו גיבוי של היועץ המשפטי לממשלה, שאליו גם פניתי בנושא כדי לקבל הגנה משפטית, מתוך - לדעת שאנחנו פועלים כחוק.

מכלוף מיקי זוהר: היועץ המשפטי לממשלה מנחה כך: ברגע שמגיע אליך אדם, ומעביר לך תקנה תקציבית, ומראה שהתקנה הזאת עושה פעילות מסוימת, רחבה ככל שתהיה, אם זה בנושא תרבות יהודית או אם זה בנושא ילדים ונוער בפריפריה, זה המקום שבו אתה מתנתק ממה קורה הלאה.

מכלוף מיקי זוהר: מה קורה בכסף, איזו עמותה קיבלה, כמה קיבלה ומי עשה ואיך - שם אתה מתנתק.

מכלוף מיקי זוהר: זה בדיוק מה שאני עשיתי וחבריי עשינו.

מוסי רז: אז אתה לא יודע- - -

מכלוף מיקי זוהר: קיבלנו תקנה תקציבית.

מכלוף מיקי זוהר: אנחנו יודעים שהתקנה הזאת עושה פעילות שתואמת לאג'נדה שלנו.

מכלוף מיקי זוהר: תקצבנו את התקנה הזו, ושם הקשר התנתק.

מכלוף מיקי זוהר: אין מושג איזו עמותה מקבלת, כמה היא מקבלת, מה היא עושה בכסף ואיך היא פועלת בכסף.

מיקי רוזנטל: למי יש מושג?

מכלוף מיקי זוהר: אני אענה.

מכלוף מיקי זוהר: למי שיש מושג- - -

מכלוף מיקי זוהר: אני עונה לכם.

מכלוף מיקי זוהר: חברי הכנסת מנותקים, לפי ההנחיות.

מכלוף מיקי זוהר: אני מקפיד על זה.

מכלוף מיקי זוהר: יכול להיות שאחרים לא.

מכלוף מיקי זוהר: מי שצריך לדעת איזו עמותה מקבלת וכמה ומה היא עושה בכסף הם משרדי הממשלה, ואתם מוזמנים לשאול אותם.

מיקי רוזנטל: אחרי הנאום חוצב הלהות הזה, אנחנו רוצים לדעת לאן הלך הכסף.

סתיו שפיר: משה היה באמצע של להסביר לנו מה קורה בתקנה הזאת.

<משה שגיא: השינויים בתרבות תורנית זה העברות ממשרדי ממשלה למשרד התרבות.

<משה שגיא: יש פה תקציבים קואליציוניים ששאול דיבר עליו והעברות בתוך תקציבי- - -

איתן ברושי: זה כולל גם נגב גליל?

<משה שגיא: לא.

מיקי רוזנטל: אפשר להפסיק עם המילים הגבוהות האלה, ולדעת לאן הלך הכסף?

סתיו שפיר: מה קורה ב-6 מיליון שקלים הנותרים?

<משה שגיא: זה תרבות תורנית.

סתיו שפיר: בתוך תרבות יהודית?

מיקי רוזנטל: אנחנו רוצים לדעת לאן הלך הכסף, ושיפסיקו להשתמש פה במילים גבוהות.

מיקי רוזנטל: אנחנו רוצים לדעת, לאיזה גוף הלך הכסף.

סתיו שפיר: תרבות תורנית נמצא בתוך תרבות יהודית?

סתיו שפיר: אני לא מכירה דבר כזה.

שולי מועלם-רפאלי: אין דבר כזה יותר תרבות תורנית.

סתיו שפיר: זה מה שאמר נציג משרד החינוך.

סתיו שפיר: תקשיבי לו.

סתיו שפיר: אני חוזרת על דבריו.

משה גפני: רבותיי, מספיק.

משה גפני: עם כל הכבוד, סתיו.

משה גפני: הגיעה נציגת המשרד.

משה גפני: יש פה העברה של משרד החינוך.

משה גפני: בהעברה הזאת יש הפחתה של 350 מיליון שקל ממשרד הבריאות.

משה גפני: שואלים החברים וגם אני, האם ההפחתה הזאת הולכת לפגוע במשרד הבריאות?

משה גפני: העברנו עכשיו העברה גדולה לשם.

משה גפני: בבקשה.

<ליאור קוטלר: ליאור קוטלר.

<ליאור קוטלר: אגף התקציבים, משרד האוצר.

<ליאור קוטלר: מדובר בהעברה של 350 מיליון שקלים ממשרד הבריאות למשרד החינוך.

<ליאור קוטלר: המקור הוא עדכונים במדדים.

<ליאור קוטלר: מדובר בכסף שהולך לקופות החולים.

<ליאור קוטלר: בתחילת השנה וגם במהלכה הסל נאמר בהתאם לאפשרויות שישי בידי משרד האוצר בשיתוף אגף- - - במשרד הבריאות.

<ליאור קוטלר: במהלך השנה מעדכנים את הסל בהתאם למדדים.

משה גפני: זה יפגע במשרד הבריאות?

<ליאור קוטלר: אין שום פגיעה במשרד הבריאות, לא בשירותים- - -

סתיו שפיר: זאת לא היתה תשובה, גפני, ואתה יודע את זה.

משה גפני: מי בעד פניות 329-324 ו-331– ירים את ידו.

משה גפני: מי נגד?

מיקי רוזנטל: לא נמסר לנו פירוט, לאן הלך הכסף.

מיקי רוזנטל: הצבעה בעד אישור הפניות – 9 נגד – 5 פניות 329-324 ו-331 אושרו.

משה גפני: לא.

משה גפני: 9 בעד.

משה גפני: 5 נגד.

משה גפני: הפניות אושרו.

סתיו שפיר: גם במסגרת הסכמים פוליטיים הנוהל הוא שהם צריכים להעביר את רשימת כל המוסדות שמממנים כספים מתוקף הסכמים פוליטיים.

סתיו שפיר: רביזיה.

מיקי רוזנטל: אני מבקש התייעצות סיעתית.

אחמד טיבי: גם אני מבקש.

משה גפני: אני מחדש את הישיבה.

משה גפני: פנייה מס' 374

משה גפני: מס' פנייה לוועדה 374.

משה גפני: מי בעד אישור הפנייה – ירים את ידו.

משה גפני: מי נגד?

סתיו שפיר: מה זה?

סתיו שפיר: חינוך.

משה גפני: לא, לא קיבלנו על זה תשובה.

משה גפני: אני באמצע הצבעה.

משה גפני: הצבעה בעד אישור הפנייה – 7 נגד – 3 פנייה 374 אושרה.

סתיו שפיר: רביזיה.

סתיו שפיר: גפני, אין סיכוי שהכסף הזה, שהועבר עשיו, באמת יגיע ליעדו.

סתיו שפיר: בגלל שזה היום האחרון של השנה, והם עוד לא הקצו את הכספים, זה הולך לחזור לקופת האוצר, ונחזור על אותו דבר שנה הבאה.

משה גפני: טוב.

איתן ברושי: גפני התחייב.

איתן ברושי: הוא אמר שזה לא יקרה.

איתן ברושי: הוא עומד בהתחייבויות.

סתיו שפיר: ב-31 בדצמבר הכסף הזה לא הוקצה, ולכן יחזור לקופת האוצר.

סתיו שפיר: זו אותה שיטה.

סתיו שפיר: גפני יודע שמה שאני אומרת, נכון.

סתיו שפיר: פניות מס' 346-345

משה גפני: מס' פניות לוועדה 346-345.

<אייל טולדו: הפנייה התקציבית נועדה להעביר כ-41 מיליון ₪ למשרד המשפטים לצורך מימון הסכם שכר של העובדים המינהליים במערכת בתי המשפט, תשלום רטרואקטיבי של שעות נוספות ליועצים משפטיים בהתאם להחלטת בית המשפט בנושא.

<אייל טולדו: בנוסף, הפנייה נועדה ליישם הסכם קואליציוני עם הבית היהודי, ולהעביר מיליון ₪ לטובת תקן המשפט העברי.

מיקי רוזנטל: מה הקשר של מערכת בתי המשפט?

מיקי רוזנטל: מה הקשר?

מיקי רוזנטל: למה אתם מחברים את זה לאותו סעיף?

מיקי לוי: למה כל פעם אותו תרגיל?

מיקי לוי: הרי אם אני רוצה לאשר משהו כי הוא נכון, אתם מחייבים אותי להצביע נגד.

מיקי רוזנטל: אנחנו רוצים להבין למה זה ביחד עם הסעיפים הקואליציוניים.

<אייל טולדו: חקר המשפט העברי נעשה במשרד המשפטים למחלקה לייעוץ חקיקה, המשפט העברי.

<אייל טולדו: במסגרת הכספים מוקצים כספים במיקור חוץ לחקר המשפט העברי.

<אייל טולדו: לכן זה בפנייה- - -

סתיו שפיר: מי מקבל את הכסף?

סתיו שפיר: מיקור חוץ למי?

<אייל טולדו: אני לא יודע איזו חברה מקבלת, אבל זה אושר בהתאם לנוהל של היועץ המשפטי לממשלה.

סתיו שפיר: אבל מי החברה?

<אייל טולדו: אפשר לברר את זה אחר כך.

<אייל טולדו: אני לא יודע מה השם של החברה.

סתיו שפיר: אתה לא יכול להשיג את השם של החברה?

<איל טולדו: יש פה נציג שיודע לענות.

סתיו שפיר: מי החברה הזאת?

סתיו שפיר: זה הרבה מאוד כסף.

<יוני רובין: יוני רובין, סמנכ"ל תקציבים, משרד המשפטים.

<יוני רובין: יצא מכרז, מורשת למשפט ישראל.

<יוני רובין: זה העמותה המובילה היום בתחום הזה.

סתיו שפיר: משרד המשפטים עוסק במשפט העברי?

שולי מועלם-רפאלי: כל השנים זה היה שם.

סתיו שפיר: יש עונשים מאוד כבדים על לא תגנוב.

סתיו שפיר: זה יכול להיות בעל השלכות חמורות.

שולי מועלם-רפאלי: אני מסכימה אתך.

מוסי רז: איך זה שאין עליהם בגוגל שום דבר?

<יוני רובין: המכרזים יוצאים בפיקוח של החשב הכללי ובהתאם להוראות.

מוסי רז: העמותה המובילה בישראל.

מוסי רז: אני מקיש בגוגל – אין כלום.

סתיו שפיר: חזקת הגיל הרך – זה הסיפור במשפט העברי, שמשרד המשפטים- - -

שולי מועלם-רפאלי: לא ראית את המכתב של עשרת הבעלים של בית הדין הגדול?

משה גפני: תודה רבה.

משה גפני: מי בעד אישור הפניות – ירים את ידו.

משה גפני: מי נגד?

משה גפני: הצבעה בעד אישור הפניות – 7 נגד – 5 פניות 346-345 אושרו.

משה גפני: לא לדבר באמצע ההצבעה.

משה גפני: הפניות אושרו.

סתיו שפיר: רביזיה.

סתיו שפיר: פנייה מס' 367

משה גפני: מס' פנייה לוועדה 367.

משה גפני: עמ' 60.

משה גפני: בבקשה.

<חזי כהן: חזי כהן, אגף תקציבים.

<חזי כהן: הפנייה התקציבית נועדה לתגבור סעיף 83, הוצאות פיתוח אחרות בסך 20 מיליון ₪ בהוצאה מותנית בהכנסה ובסך של 52 מיליון ו-780,000 בהרשאה להתחייב.

<חזי כהן: עיקרי הפנייה מופיעים בפניכם – תגבור תקציב פרויקט תגלית בסך של 10 מיליון ו-861 אלפי ₪, ובסך של 50 מיליון בהרשאה להתחייב, בהתאם להחלטת הממשלה מס' 3114 מנובמבר 2017.

<חזי כהן: תגבור תוכנית- - - בסך של 20 מיליון ₪ בהוצאה מותנית בהכנסה עבור תיקון מגרשים ב- - - תגבור תקציב של תוכנית פרויקט מרכבה בסך 5 מיליון ו-164,000 ₪ לצורך התאמת המערכת לשירות המדינה.

<חזי כהן: תגבור תקציב התוכנית- - -

מיקי לוי: אני רוצה להצביע לתגלית.

מיקי לוי: אני רוצה להצביע לבדואים או ל- - -

משה גפני: נצטרך לדבר על הדבר הזה.

משה גפני: דיברנו על זה בנוהל הקודם.

מיקי רוזנטל: מה הקשר?

משה גפני: אין קשר.

מיקי רוזנטל: כל הזמן מערבבים אותנו.

משה גפני: זה לא הזמן לעשות סדר.

מיקי רוזנטל: מתי הזמן לעשות סדר?

משה גפני: אחרי זה.

משה גפני: בבקשה.

סתיו שפיר: אין לחץ ואין חרב שתהיה מעל ראש האוצר, ואז אפשר לעשות סדר.

סתיו שפיר: כל שנה אותו דבר.

סתיו שפיר: אפשר להדביק פרוטוקולים משנה לשנה, וזה יהיה אותו דיון.

משה גפני: שנייה.

משה גפני: אני לא מקבל את הגישה, שאין שום דבר.

משה גפני: אני יכול להעיד על עצמי, גם יכול לומר בלשכה המשפטית, יכול להגיד גם בוועדה באופן מוחלט - היתה לנו מלחמת עולם עם אגף התקציבים.

משה גפני: הם לא רצו בשום פנים ואופן את דברי ההסבר.

משה גפני: אם אתם זוכרים, היו העברות, שהיו שתי שורות – לא הבנת מהן כלום.

משה גפני: היום מגיעים דברי ההסבר באופן מלא ומפורט, ואם חסר דברים שאנחנו סבירים שצריך לשאול – אנחנו שואלים ומקבלים תשובות - אחרת זה לא מגיע לדיון.

משה גפני: אפילו עכשיו עשינו את זה.

משה גפני: אי-אפשר לומר - מה שהיה, הוא שיהיה.

משה גפני: אמרתי בתחילת הישיבה שנקיים על זה דיון.

משה גפני: זה לא יימשך כך.

משה גפני: אגף התקציבים יודע - אולי לא אגף התקציבים בקדנציה הנוכחית – אלה הקודמים להם יודעים, שאם אני אומר שיהיה פתרון, יהיה פתרון.

משה גפני: אפשר להגיע לדיון, יכולים לעשות חריגים, לומר שיש כאלה שמוכרחים אותם בסוף השנה, אבל לא מבול כזה שאני צריך לשבת יום אחרי יום, להתבזות כמו אני לא יודע מה.

משה גפני: זה לא יהיה.

משה גפני: אני מאוד מכבד אותך , סתיו.

משה גפני: את יכולה לומר הכול.

משה גפני: אצלי לא מה שהיה, הוא שיהיה.

סתיו שפיר: למה שאומר?

סתיו שפיר: אני נלחמתי על הנוהל הזה.

משה גפני: יש לי אותך תמיד.

משה גפני: בלעדיך אני לא יכול לזוז בכלל.

משה גפני: את הגשת בג"ץ ונכשלת.

סתיו שפיר: לא נכשלתי.

סתיו שפיר: בזכות הבג"ץ הנוהל הזה קיים.

משה גפני: לא בזכות הבג"ץ.

סתיו שפיר: ועדת הכספים נאלצה לעמוד בנוהל הזה, כפי שאתה גם יודע ואמרת.

סתיו שפיר: אבל זה לא מה שמעניין.

עודד פורר: זה קרה בוועדת כספים, לא בבית משפט.

סתיו שפיר: גפני, אתה היית שותף כחבר אופוזיציה למאבקים האלה, ואתה יכול להתגאות בהם.

סתיו שפיר: זה היה מעשה מדהים לטובת המדינה.

משה גפני: אני מציע קצת צניעות.

סתיו שפיר: היית שותף למאבקים האלה, ואתה יכול להתגאות בהם.

סתיו שפיר: אני רוצה לומר, המטרה שלנו- - -

משה גפני: לא רוצה לשמוע.

משה גפני: קודם אני.

משה גפני: אמרתי, את יכולה לומר - זה מה שהייתי אומר במקומך: תרמתי לעניין הזה, אבל את הנושא של דברי ההסבר אנחנו יצרנו כאן, לפני שהיה בכלל בג"ץ.

משה גפני: לא חשוב.

משה גפני: מכאן ואילך את יכולה לומר מה שאת רוצה.

משה גפני: אני מתכוון למה שאני אומר.

משה גפני: אני יכול להיכשל.

משה גפני: אני בשר ודם.

משה גפני: אבל המטרה שלי היא חד-משמעית.

משה גפני: את לא עוברת את מה שאני עובר עשיו.

משה גפני: אני עובר ביזיונות, אני עובר דברים שאני לא יכול לדון בכלל, דברים שפוגעים גם בציבור שלי.

סתיו שפיר: תדון.

משה גפני: נדון.

משה גפני: הכול בסדר.

משה גפני: תהיה כתבה בדה מארקר שגפני עיכב העברות, כי הוא רצה כסף לעצמו.

משה גפני: אני מכיר את הדברים האלה.

סתיו שפיר: ממתי אתה נלחץ מכתבות?

משה גפני: המורים והמורות לא יקבלו משכורות בגלל שגפני רצה כסף לחינוך העצמאי.

משה גפני: זו הכותרת.

משה גפני: ואת תגיבי על זה.

סתיו שפיר: למשרד הבריאות בישראל 350 מיליון שקל פחות.

סתיו שפיר: זה מה שיכתבו בעיתון וזה מה שצריך לכתוב בעיתון.

סתיו שפיר: העברות של כספים פוליטיים על חשבון משרד הבריאות.

שולי מועלם-רפאלי: למרות שאמרו לך שאין פגיעה במשרד הבריאות את ממשיכה לומר את זה.

סתיו שפיר: יש פגיעה.

סתיו שפיר: תקראי את הדברים.

סתיו שפיר: בקטנה – 350 מיליון שקל.

משה גפני: תודה רבה.

משה גפני: מס' פנייה לוועדה 367.

משה גפני: מי בעד?

משה גפני: מי נגד?

משה גפני: מי נמנע?

סתיו שפיר: אי-אפשר להתפאר בנוהל, ואז לא לאפשר לשאול שאלות.

סתיו שפיר: תזכור איך ישבת פה כחבר אופוזיציה, ונאבקת כדי שהדבר הזה יתקיים, ועכשיו אתה מפקיע מחברי הכנסת את האפשרות לשאול שאלות.

סתיו שפיר: שגפני יבקש לפצל את ההעברות האלה.

סתיו שפיר: שגית, זה ניתן?

סתיו שפיר: זה מגוחך.

סתיו שפיר: באמת.

סתיו שפיר: הצבעה בעד אישור הפנייה – 8 נגד – 2 נמנעים – 4 פנייה 367 אושרה.

משה גפני: 8 בעד.

משה גפני: 2 נגד.

משה גפני: הפנייה אושרה.

משה גפני: יש 4 נמנעים – מיקי רוזנטל, מיקי לוי, איתן ברושי ואחמד טיבי.

משה גפני: תודה רבה.

סתיו שפיר: שגית, מה המניעה?

<שגית אפיק: אי-אפשר לתקצב.

סתיו שפיר: למה?

משה גפני: אין ויכוח עכשיו.

משה גפני: אני רק מבקש בעקבות הדיון הקודם, שתסתכלו, העברה שאישרנו אותה עכשיו, תראו את דברי ההסבר.

משה גפני: כמעט לא נשאר מקום לשאלה.

משה גפני: אם היה מקום לשאלה, שאלנו.

משה גפני: הכול מופיע בדברי ההסבר, וזה לא בגלל הבג"ץ.

משה גפני: הלאה.

שולי מועלם-רפאלי: למה אתה מקלקל?

שולי מועלם-רפאלי: פניות מס' 370-369, 402-398, 373-371

משה גפני: עמ' 75.

משה גפני: מס' פנייה לוועדה 370-369, 402-398, 373-371.

<אלי מורגנשטרן: אלי מורגנשטרן, אגף התקציבים במשרד האוצר.

<אלי מורגנשטרן: הפנייה הזאת כוללת העברה של 461 מיליון ₪ למשרד התחבורה, 278 מיליון, מתוכם זה לכבישים בין-עירוניים, 106 מיליון ₪ לעירוני ועוד 43 מיליון שקל לסובסידיה.

משה גפני: שאלות.

סתיו שפיר: מאיפה הכספים האלה מגיעים?

<אלי מורגנשטרן: ממגוון משרדים.

<אלי מורגנשטרן: הביצוע שלהם בפועל לא- - -

סתיו שפיר: שוב המשרד להגנת הסביבה?

מיקי רוזנטל: המשרד הכי עני, הכי מסכן.

מיקי רוזנטל: אין לו כסף גם ככה.

מיקי רוזנטל: כל שנייה לוקחים ממנו משהו.

מיקי רוזנטל: ממש כבשת הרש.

מיקי רוזנטל: לא ייאמן.

מיקי רוזנטל: אין סעיף אחד שלא לוקחים ממשרד הגנת הסביבה וממשרד הבריאות.

מיקי רוזנטל: לא ייאמן.

משה גפני: הסבר, בבקשה.

סתיו שפיר: יש פה קיצוץ של 3.5 מיליון- - -

<אלי מורגנשטרן: במשרד להגנת הסביבה המרנו את הפעילות הזו להרשאה להתחייב, כדי שהמשרד לא ייפגע ויוכל להמשיך לבצע את זה לשנים הבאות.

<אלי מורגנשטרן: בעצם זה מאפשר לו לדחות את הפעילות לשנים הבאות.

סתיו שפיר: 130 מיליון שקל.

סתיו שפיר: וקודם קיצצתם למשרד להגנת הסביבה עוד 18 מיליון שקלים.

<אלי מורגנשטרן: זה קצב הביצוע שלהם.

מיקי רוזנטל: זה המשרד היחיד שהם במינוס.

<אלי מורגנשטרן: זה מאפשר להם לבצע את זה בשנים הבאות על-ידי הרשאה להתחייב.

סתיו שפיר: מה זה הקיצוצים פה בגמלאות?

<אלי מורגנשטרן: בהתאם לביצוע בפועל.

סתיו שפיר: ומה זה הקיצוצים במשרד החוץ?

סתיו שפיר: שלשום באתם לפה.

משה גפני: לא.

משה גפני: שלשום היה יום ששי.

משה גפני: ביום רביעי.

סתיו שפיר: ביום רביעי הגעתם לפה, ורציתם להוסיף בצדק כסף למשרד החוץ, שכל הזמן חי במצור תקציבי.

סתיו שפיר: עכשיו אתם מקצצים לו שוב כספים.

סתיו שפיר: על מה הקיצוץ במשרד החוץ?

משה גפני: בבקשה.

משה גפני: תזכרי שאני היושב-ראש.

סתיו שפיר: אתה מחנך אותי בנימוסים?

משה גפני: את לא שואלת אותו בלי אישור ממני.

משה גפני: עם כל הכבוד.

משה גפני: אישרתי לך.

משה גפני: עכשיו הוא יענה.

<אלי מורגנשטרן: הפנייה בשלב הזה של השנה מחייבת במה שהמשרד הצליח לבצע בפועל.

<אלי מורגנשטרן: אין שום קיצוץ של תקציב שהמשרד היה מסוגל לבצע, ולקחו לו.

סתיו שפיר: לא, זאת לא תשובה.

סתיו שפיר: אתם מורידים 3.5 מיליון שקלים, כמו שאתם מורידים 350 מיליון שקל מקפות החולים, מה שעשיתם לפני רגע- - -

משה גפני: אתה לא עונה.

משה גפני: היא אומרת דבר נכון מנקודת ראותה.

משה גפני: לגבי השאלה הזאת, אנחנו נכריע עכשיו בהצבעה.

משה גפני: מי בעד אישור הפניות – ירים את ידו.

משה גפני: מי נגד?

סתיו שפיר: איזו זילות.

סתיו שפיר: קיצוץ של 130 מיליון שקל מהגנת הסביבה, קיצוץ של 350 מיליון שקל ממשרד הבריאות.

סתיו שפיר: פשוט זילות.

סתיו שפיר: אתם מרימים את היד בלי לשאול באמת לאן הכסף הזה הולך.

סתיו שפיר: כאילו שלא נגרע אם 350 מיליון שקל נעלמים, אז לא קורה כלום במשרד.

סתיו שפיר: הצבעה בעד אישור הפניות – 9 נגד – 6 פניות 370-369, 402-398, 373-371 אושרו.

משה גפני: 9 בעד.

משה גפני: 6 נגד.

משה גפני: הפניות אושרו.

מיקי רוזנטל: כמה מיליארדים העברנו עד עכשיו?

משה גפני: הרבה.

מוסי רז: אני מציע שפעם הבאה פשוט נאשר סכום לתקציב המדינה, ושהאוצר יעשה כראות עיניו.

מוסי רז: פניות מס' 379, 381, 388

משה גפני: יש לי עוד כמה רעיונות.

משה גפני: עמ' 90.

משה גפני: מס' פנייה לוועדה 379, 381, 388.

משה גפני: פיתוח תעשייה.

משה גפני: מי מסביר?

<שירה דימניק: - - -

משה גפני: שאלות.

שולי מועלם-רפאלי: איפה אזורי התעשייה?

<שירה דימניק: אזור התעשייה- - - ירוחם ואזורי תעשייה- - -

סתיו שפיר: מאיפה אתם מקצצים למשרד החקלאות, ממחקר?

<שירה דימניק: אסביר.

<שירה דימניק: זה לא קיצוץ אלא העברה.

<שירה דימניק: רזרבה.

סתיו שפיר: כלומר יש מספיק כסף למחקר חקלאי?

סתיו שפיר: קיצצתם פה גם לפני כמה ימים מפיתוח חקלאי, ממחקר.

מיקי רוזנטל: אנחנו רוצים להצביע.

משה גפני: בבקשה, חבר הכנסת אחמד טיבי.

אחמד טיבי: למה נצביע בעד, אדוני, באופן חריג – אני מדבר בשמי – כי מדובר סוף-סוף על פיתוח אזורי תעשייה שדרשנו כל הזמן, וקיימנו ישיבות.

אחמד טיבי: פה מדובר על אזורי תעשייה ברשויות רהט, נצרת, עראבה, אום אל-פאחם, ירכא, שפרעם ואוכסאל.

אחמד טיבי: לכן, כנציג הרשימה המשותפת, אני אצביע בעד.

משה גפני: כל הכבוד.

משה גפני: מי בעד אישור הפנייה – ירים את ידו.

משה גפני: מי נגד?

משה גפני: הצבעה בעד אישור הפניות – 14 פניות 379, 381, 388 אושרו.

משה גפני: בעד, פה אחד, 14.

משה גפני: אין נגד.

משה גפני: הפניות אושרו.

משה גפני: 9004, 297, 298

משה גפני: פניות לוועדה מס' 9004, 297, 298.

משה גפני: אני בסיכום אתך, חבר הכנסת מיקי רוזנטל, אמרת ובצדק, לדעתי - אתה גם צודק עכשיו – אמרת, שבזמן שיש מליאה, אתה לא מסכים שהדבר הזה יבוא, ואני כיבדתי את זה בהתאם לסיכום בינינו.

משה גפני: עכשיו זה מגיע.

משה גפני: לא אומר את דעתי בעניין.

משה גפני: מי מסביר את הפנייה הזו?

משה גפני: בבקשה.

<תמיר כהן: תמיר כהן, אגף תקציבים.

<תמיר כהן: בהמשך לישיבה שנערכה ביום רביעי בשבוע שעבר, הפנייה נועדה ליישם החלטת ממשלה 1874 מיום 11 באוגוסט 2016.

<תמיר כהן: עניינה - תעדוף הוצאות משרדי הממשלה לשנים 2017 ו-2018 ועמידה במחויבויות הממשלה לשנת 2016.

<תמיר כהן: בהחלטה נקבע בין היתר כי 6 אחוזים מהעודפים שמוקצים לשנת 2016 לא יועברו למשרדים בשנת 2017, ויוקדשו למימון מחויבויות אחרות.

<תמיר כהן: הפנייה הזו שומרת על כ-1.6 מיליארד שקל שמועברים כמיליארד שקל למשרד החינוך.

<תמיר כהן: נמצאים אתנו גם נציגי משרד החינוך וגם הרפרנטים הרלוונטיים כדי להסביר את השימושים.

<תמיר כהן: כמו כן מועבר סך של כחצי מיליארד שקל לפיתוח תחבורה ותחבורה ציבורית.

<תמיר כהן: גם במקרה הזה נמצאים אתנו נציגי המשרד והרפרנטים, כדי להסביר ככל שישנן שאלות.

<תמיר כהן: כנ"ל אשמח להתייחס.

משה גפני: למה יש פערי שכר בחינוך הרשמי?

משה גפני: למה אין פערי שכר בחינוך המוכר שאינו רשמי?

משה גפני: או מימון הסעות בחינוך הרשמי, ואין מימון הסעות במוכר שאינו רשמי?

משה גפני: אלה גם ילדים.

משה גפני: בבקשה, הסעות ועל המשכורות של המוכר שאינו רשמי.

<שאול קירשנבאום: כל תקצוב השכר בפנייה הקודמת, שהעברנו קודם – פשוט כאן הועבר התקציב והשכר – כלומר בפנייה הקודמת הועברו 100 מיליון שקל תקציב שכר- - -

משה גפני: יש לי שאלה.

משה גפני: מדובר על סעיף שמקובל על כולם, כך אני מעריך, כי רוצים שאנשים יקבלו שכר.

משה גפני: למה אתם מפרידים את זה?

<משה שגיא: זה פיצול טכני.

משה גפני: למה אני צריך לראות את המוכר שאינו רשמי בנפרד?

משה גפני: למה?

משה גפני: למה הוא בפנייה הקודמת?

משה גפני: שימו את זה גם בפנייה הקודמת.

<משה שגיא: כלל הפניות נועדו לצורך כיסוי חוסרי שכר בחינוך הרשמי, בחינוך המוכר, חטיבה עליונה.

<משה שגיא: הפיצול נעשה טכנית.

<משה שגיא: רצו לרכז בשלושה סעיפים את האישור הזה.

<משה שגיא: לכן הלכו באופן טכני על שכר מורים, על הסעות ועל חטיבה עליונה.

שולי מועלם-רפאלי: בואו ננסה בפעמים הבאות, להביא את כל מערכת החינוך יחד, שכולנו נראה את מערכת החינוך.

משה גפני: בבקשה, חבר הכנסת מיקי זוהר.

מכלוף מיקי זוהר: אדוני, אני לא מדבר על התקציב עצמו אלא רק על נושא שמאוד-מאוד חורה לי, משהו שנעשה פה בוועדה ודיברנו עליו – נושא התקצוב של הנוצרים, והיעדר התקצוב של החרדים והמוסלמים.

מיכאל מלכיאלי: לפני חצי שנה הבטיחו לנו תשובה בעניין, ולא נתנו עדיין.

מכלוף מיקי זוהר: התקצוב של החרדים והמוסלמים – ועשיתי על זה דיון אצלי בוועדה – מהווה קיפוח.

מכלוף מיקי זוהר: אי-התקצוב.

משה גפני: באד העיתונים החרדיים היה – ואני שמח על זה – חבר הכנסת מיקי זוהר, בניגוד לגפני, דואג למוכר שאינו רשמי.

משה גפני: אני אומר לך.

משה גפני: בצדק.

משה גפני: אני נמושה.

משה גפני: מה אני?

מכלוף מיקי זוהר: אני מוחה על הדברים האלה.

מכלוף מיקי זוהר: אני מאחל לאוכלוסייה החרדית כמה שיותר חברי כנסת כמו משה גפני.

משה גפני: זה לא מפריע לי.

משה גפני: אני העברתי את הנוצרים, ואתם התנגדתם.

מכלוף מיקי זוהר: התקצוב של המוכר שאינו רשמי של הנוצרים זה מבורך.

מכלוף מיקי זוהר: זה דבר חשוב.

משה גפני: הוא לא פה.

מכלוף מיקי זוהר: המוכר שאינו רשמי של המוסלמים – הנושא מתברר בבג"ץ.

מכלוף מיקי זוהר: לעניות דעתי, במקרה הזה בית המשפט העליון יכריע, שזה אינו תקין, כי יש פה אי-שוויון.

מכלוף מיקי זוהר: אני חושב, שאם היו משרדי החינוך והאוצר יושבים, מטקסים עצה, מביאים עוד קצת כסף- - -

משה גפני: לא צריכים להביא כסף.

מכלוף מיקי זוהר: הסוגיה היתה נפתרת.

מכלוף מיקי זוהר: והם לא עשו את זה.

מכלוף מיקי זוהר: על כן- - -

משה גפני: תעכב את התקציב?

משה גפני: לא יהיו משכורות.

משה גפני: אני בעד.

משה גפני: כמה שיותר רע, יהיה יותר טוב.

מכלוף מיקי זוהר: על כן אעכב את זה.

משה גפני: נצביע.

<משה שגיא: אני רוצה לומר מה משמעות עיכוב.

משה גפני: אנחנו מבינים, תאמין לי.

משה גפני: רבותיי, אל תעזרו לי.

משה גפני: אני מבקש לומר, מה שקרה זה ששר החינוך לשעבר שי פירון, שינה את התקנות לגבי מה שהיה כל השנים, עשרות שנים.

משה גפני: התקנות הללו קיצצו את התקציב של המוכר שאינו רשמי, וכתוצאה מזה הם מתמוטטים.

משה גפני: כל דבר הם אומרים, גם נגדי, גם נגדכם, נגד כל העולם.

משה גפני: מה צריך לעשות, לפי ההסכם הקואליציוני לפחות – שלא לדבר לפי המוסר - שר החינוך צריך לשנות את התקנות חזרה למה שהיה ב-2012.

משה גפני: מסכים לזה משרד האוצר, רק הוא רוצה להעביר את הכסף בלי שינוי התקנות, כלומר אנחנו נעמוד לבקש צדקה כל שנה, ויהיה את זה בכספים הקואליציוניים, ואני לא מסכים לזה.

משה גפני: אז מנהלי המוסדות אמרו שגפני לא בסדר, ולא צריך לשנות את התקנות – העיקר נותנים את הכסף.

משה גפני: אני לא אביא את זה, ובגלל הבקשה שלך, ביום רביעי הזה, בעזרת השם, אקיים דיון על המוכר שאינו רשמי.

משה גפני: מביא את משרדי החינוך והאוצר.

משה גפני: אני רוצה לדעת, למה לא חותמים על התקנות.

משה גפני: אם זה יהיה המצב, ויימשך כך הלאה, זו התעללות בילדי המוכשר ובמוסדות הפטור.

משה גפני: התעללות.

משה גפני: אני לא מבקש עוד כסף.

משה גפני: אני מבקש את מה שהיה.

משה גפני: שר החינוך, אני לא מבין למה הוא לא חותם על התקנות.

משה גפני: היה סיכום.

משה גפני: לא מבין.

משה גפני: מה, הוא פוחד מאגף התקציבים?

משה גפני: מילא אני פוחד מאגף התקציבים, ואני כולה חבר כנסת.

משה גפני: אבל שר החינוך הוא שר.

משה גפני: מה הוא פוחד מאגף התקציבים?

משה גפני: הוא צריך לחתום על שינוי התקנות כמו שהוחלט פה.

משה גפני: זה כל הסיפור.

משה גפני: בבקשה.

סתיו שפיר: שאלה, בבקשה.

סתיו שפיר: נציגת משרד הבריאות, יש פה עוד קיצוץ במשרד הבריאות של 38 מיליון שקלים, קיצוץ בחוק חיילים משוחררים - 20 מיליון שקל.

סתיו שפיר: מאיפה החלטתם לקצץ חיילים משוחררים?

מיקי רוזנטל: זה צריך להטריד את כולם.

מיקי רוזנטל: כל פעם לוקחים ממשרד הבריאות.

מיקי רוזנטל: איפה כל התוכניות של משרד הבריאות?

מיקי רוזנטל: היה סיעודי, היה קיצוץ תורים.

מיקי רוזנטל: כלום מזה לא קורה.

מיקי רוזנטל: חצוף.

משה גפני: נציגת משרד הבריאות, בבקשה.

סתיו שפיר: יש לי שאלה נוספת על חוק חיילים משוחררים.

סתיו שפיר: 20 מיליון שקל קיצוץ.

סתיו שפיר: אנחנו העברנו חוק, שהיה אמור לבטל את הקיצוץ.

סתיו שפיר: אני לא מבינה.

משה גפני: בבקשה, תמיר כהן, אגף התקציבים, בבקשה.

<תמיר כהן: אעשה סדר בדברים.

<תמיר כהן: אין פה ולו קיצוץ במשרד אחד.

<תמיר כהן: מדובר באי-העברת עודפים משנת 2016 לשנת 2017.

<תמיר כהן: רק לסבר את האוזן, תקציב משרד הבריאות גדל בין השנים 2016 ל-2018 ב-21%.

סתיו שפיר: כמה כסף זה?

<תמיר כהן: 6.4 מיליארד שקל, מ-2016 ל-2018.

משה גפני: לגבי משרד הבריאות, אני לא מקבל את זה, עד שלא יהיה סגן שר שיוכל להגיד לנו.

מיקי רוזנטל: אתם מקצצים ביד אחת ומוסיפים ביד שנייה, ואין לנו מושג בסוף מה התקציב של משרד הבריאות.

מיקי רוזנטל: מתי אנחנו רואים את התקציב בפועל?

מיקי רוזנטל: אחרי שנה או חצי שנה.

מיקי רוזנטל: ואז אומרים, למה?

סתיו שפיר: הוא גדל מ-29.1 ב-2016 ל-33.1 מיליארד ב-2017.

<תמיר כהן: רק לסבר את האוזן, תקציב ה- - - של מדינת ישראל לשנת 2017 לעומת 2016, גדל ב-5.1% - הוצאה ריאלית, לעומת כלל ההוצאה, 2.7%.

<תמיר כהן: אחרי הכול.

משה גפני: לגבי המקרה הספציפי הזה, ייגרם נזק למשרד?

משה גפני: תענה לי.

סתיו שפיר: בסעיף 67 יש גידול של 400 מיליון שקל מ-2016.

סתיו שפיר: בסעיף השני – הקראתי לך את הגידול.

סתיו שפיר: לא אחזור עליו.

משה גפני: הוא ענה על זה.

סתיו שפיר: זה לא נכון.

סתיו שפיר: הוא אמר שהיה גידול של 21% בתקציב משרד הבריאות.

סתיו שפיר: זה פשוט לא נכון.

סתיו שפיר: זה לא מופיע בנתונים שלכם.

משה גפני: תודה.

משה גפני: נכריע את זה בהצבעה.

סתיו שפיר: אני מול המחשב.

משה גפני: תודה רבה.

משה גפני: מס' פנייה לוועדה 9004, 297, 298.

משה גפני: מי בעד?

משה גפני: מי נגד?

מיקי רוזנטל: אתם מקצצים עכשיו מיליארד וחצי שקל מהתקציב.

מיקי רוזנטל: מי שמצביע בעד, מיליארד וחצי שקל- - -

סתיו שפיר: אתם לא אמיתיים.

סתיו שפיר: באמת.

סתיו שפיר: נטו צביעות.

סתיו שפיר: הצבעה בעד אישור הפניות – 8 נגד – 6 פניות 9004, 297, 298 אושרו.

מיקי לוי: רביזיה.

אחמד טיבי: רביזיה.

סתיו שפיר: רביזיה.

משה גפני: 8 בעד, 6 נגד.

משה גפני: בשם כולם, בסדר.

משה גפני: אני מבקש לקבוע מועד לרביזיות – עוד חצי שעה.

משה גפני: 12:35.

סתיו שפיר: אני גם מבקשת שמשרד האוצר יאמת את הנתונים שהוא מסר עכשיו, כי הם לא נכונים.

סתיו שפיר: פנייה מס' 413

משה גפני: עמ' 124.

משה גפני: מס הכנסה שלילי.

משה גפני: בבקשה.

<תמיר כהן: הבקשה התקציבית נועדה להעביר סך של כ-28 מיליון שקלים עבור תשלומי מענק עבודה.

<תמיר כהן: זה מס הכנסה שלילי לזכאים לפי החוק.

<תמיר כהן: המענק עבודה הוא תוספת הכנסה המשולמת לבעלי הכנסות נמוכות העומדים בתנאים הקבועים בחוק.

<תמיר כהן: מענק העבודה נועד לשפר את מצבם הכלכלי של העובדים ברמות שכר נמוכות, ולתמרץ עובדים המשתכרים שכר נמוך להמשיך ולהשתלב בשוק העבודה.

<תמיר כהן: הפנייה נועדה במועד זה כדי להתאים את הביצוע לתחזית העדכנית שמתקבלת מרשות המסים, בהתאם למספר הזכאים שהגישו בקשה.

מיקי לוי: עם כל הצער על בעלי ההכנסות הנמוכות - תשאלו מאיפה בא הכסף.

מיקי לוי: אני לא יכול להצביע נגד בעלי הכנסות נמוכות.

מוסי רז: גם אני אולי אצביע בעד.

מוסי רז: אני רק שואל מאיפה הכסף.

מיקי רוזנטל: מאיפה הכסף?

מיקי רוזנטל: מאיפה זה ממומן?

משה גפני: בבקשה.

<תמיר כהן: במקביל לפניית הרזרבות שעברה פה בשבוע שעבר, ונועדה לקחת את הרזרבות שתוקצבו מכוח החלטת ממשלה – בכל סעיף תקציבי מתוקצבות רזרבה ל- - - ולעמידה בהתייקרויות, בהתאם להחלטת הממשלה.

<תמיר כהן: גם פה נעשה שימוש בעתודות לכספים שלא נוצלו כדי לממן את תחזית הביצוע העדכנית.

רחל עזריה: גפני, אני מבקשת רשות לשאול.

משה גפני: בסדר, אתן לך.

משה גפני: מי בעד אישור הפנייה – ירים את ידו.

משה גפני: מי נגד?

משה גפני: הצבעה בעד אישור הפנייה – 15 פנייה 413 אושרה.

משה גפני: הפנייה אושרה.

משה גפני: פניות מס' 415-414

משה גפני: עמ' 127.

משה גפני: 415-414.

<אייל טולדו: הפנייה התקציבית נועדה להעביר 55 מיליון שקלים למינהל הרכב הממשלתי לטובת התאמת תקציב לקצב הפיתוח בפועל ולתחזית של החשב הכללי בנושא – רכישת כלי רכב, להצטייד עד סוף השנה, בהתאם לתוכנית של החשב הכלכלי.

מיקי רוזנטל: מתי גילו את זה?

מיקי רוזנטל: היום?

<איל טולדו: קיבלנו מאוחר את הבקשה, ולכן זה הגיע מאוחר.

<איל טולדו: הגשנו את הבקשה ביום רביעי, יום לאחר שהבקשה הגיעה אלינו.

מיקי רוזנטל: למה?

מיקי רוזנטל: אילו תוכניות יש למינהל הרכב, שלא ידעתם עליהם קודם?

מיקי רוזנטל: אילו צרכים של מכוניות יש?

מיקי רוזנטל: מה קרה?

מיקי לוי: מה הסיפור הזה?

מיקי לוי: מה קרה?

מיקי לוי: הקילומטראז' היום מדווח אוטומטית.

מיקי רוזנטל: אנחנו מתנגדים בתוקף להעברה הזאת.

מיקי רוזנטל: אין שום סיבה בעולם שזה יגיע בשבוע שעבר.

מיקי רוזנטל: היום הקילומטראז', ברגע שאתה מכניס את הדלקן, מדווח למחשב.

מיקי רוזנטל: אין שום סיבה להביא הוצאות ברגע האחרון.

מיקי רוזנטל: אין שום סיבה לאשר את זה.

משה גפני: בבקשה, תשובה.

<אייל טולדו: כפי שאמרתי, קיבלנו את הפנייה ביום שלישי, וביום רביעי כבר עברה לוועדה.

<אייל טולדו: לכן היא הגיעה מאוחר.

מיקי רוזנטל: למה זה הגיע ביום רביעי?

מיקי רוזנטל: אני שואל.

מיקי רוזנטל: אין דבר כזה.

סתיו שפיר: גפני, אם מצביעים על הכסף הזה, הוא עובר היום?

מיקי רוזנטל: פשוט שערורייה שזה הגיע ברגע האחרון.

מיקי רוזנטל: למה זה הגיע ביום רביעי אליכם?

מיקי רוזנטל: אילו צרכים מיוחדים היו ביום שלישי שזה התעכב?

סתיו שפיר: זה הולך לעבור ב-12 השעות הקרובות?

<אייל טולדו: בגין הכסף הזה – כלי רכב, לוקח לו הרבה זמן להגיע.

<אייל טולדו: על-מנת לא לעכב כלי רכב למשרדי הממשלה השונים, לרבות כבאות, מעבירים את זה עכשיו.

סתיו שפיר: ב-12 השעות הקרובות.

מיקי רוזנטל: מתי נולד הצורך פתאום לכבאים?

מיקי רוזנטל: מתי גיליתם את זה?

מיקי רוזנטל: מתי?

מיקי רוזנטל: הרי יש תוכנית הצטיידות של הכבאות, מסודרת, ואושרה בממשלה.

מיקי רוזנטל: מה פתאום אתם באים עכשיו על זה ברגע האחרון?

מיקי רוזנטל: זו רשלנות שלא תיאמן.

מיקי רוזנטל: בוא לא נעביר את זה.

מיקי רוזנטל: צריך לא להעביר את זה.

מיקי רוזנטל: אדוני, גם אחרי שמיעת דברי ההסבר אני לא שוכנעתי.

מיקי רוזנטל: אני לא חושב שיש פה אחד ששוכנע, שיש פה איזו תוכנית הצטיידות, שנודע עליה ביום שלישי או ביום שני.

מיקי רוזנטל: לא צריך לאשר את זה.

סתיו שפיר: הם בטוח כבר העבירו את הכסף.

סתיו שפיר: הם סתם באים לפה כדי שנעשה בכאילו.

סתיו שפיר: אחרת אין דרך להסביר זאת.

מיקי רוזנטל: אז שימשכו אותו.

מיקי רוזנטל: לא מצביעים על זה.

מיקי רוזנטל: פנייה מס' 403

משה גפני: עמ' 96.

משה גפני: 403.

משה גפני: אני לא מבין בסוסים ולא במרוצים.

משה גפני: תסביר מה זה, בבקשה.

<תמיר כהן: אני אתן רקע לכל הסיפור.

<תמיר כהן: ב-11 באוגוסט 2016 התקבלה החלטת ממשלה 1902, שאימצה דוח של ועדה מקצועית ממשלתית של משרדי האוצר, המשפטים וגורמים רלוונטיים, שדנה בשוק ההימורים החוקיים.

<תמיר כהן: הוועדה הוציאה דוח, והממשלה בהחלטת ממשלה האמורה אימצה את הדוח.

<תמיר כהן: בהמשך בתקציב 2017 ו-2018 בוועדת הרפורמות, בראשות חבר הכנסת רועי פולקמן, הוחלט, בהתאם להחלטת הממשלה, על הפסקת הימורים על מרוצי סוסים.

<תמיר כהן: הטוטו כיום היה מאפשר להמר על הימורים של מרוצי סוסים.

<תמיר כהן: ההימורים שווקו על-ידי חברה זרה, שנתנה פה פלטפורמה.

<תמיר כהן: לא התנהלו באמת מרוצים בישראל; המרוצים התנהלו באירופה.

<תמיר כהן: גם הוועדה המליצה, וגם החלטת הממשלה אימצה את זה - להפסיק את ההימורים על מרוצי הסוסים.

<תמיר כהן: מה שכן, לפי חוק הסדר הימורים בספורט, ועדת כספים היא זו שיכולה, אם ראתה לנכון שטובת הציבור נפגעה, להחליט על הפסקה- - -

משה גפני: למה הכסף הזה מיועד?

<תמיר כהן: בתיקון 10 לחוק, ברפורמה שעברה בוועדת רפורמות הכנסת הסמיכה את שר האוצר, לסיים את ההתקשרות עם המפעיל הזר, אם הוא מצא לכן.

<תמיר כהן: מה שעוד נקבע – שככל שהפסקת ההימורים על מרוצי הסוסים תהיה כרוכה בעלות תקציבית, היא תובא לאישור הוועדה.

<תמיר כהן: בהתאם, הפנייה הזו נועדה להעביר 26.1 מילוני שקלים, ליישם את ההסכם שנחתם עם המפעיל הזר על הפסקת הימורים על מרוצי הסוסים לפני תום המועד של החוזה.

מיקי לוי: הפעילות הופסקה?

משה גפני: צריך לשלם לחברה עכשיו?

מיקי לוי: פעולה טובה של שר האוצר – מי הלך להמר על הסיפור הזה?

מיקי לוי: רק כאלה שאין להם כסף?

משה גפני: זה בסדר, אני בעד, אבל למה צריך לשלם להם?

מיקי לוי: כי המדינה היתה קשורה, והפרנו את החוזה.

מיקי לוי: כמה זמן לפני הזמן החוזה הופר?

<תמיר כהן: שמונה חודשים.

<טלי ארפי: ההסכם עתיד היה להסתיים באוגוסט 2018, ההסכם עם החברה הזרה, והמדינה ביקשה להפסיק את ההימורים החל מ-1 בינואר.

<טלי ארפי: גם במסגרת הדיונים פה בוועדה, במסגרת חוק ההסדרים, דובר על כך שככל שהביטול יהיה כרוך בעלויות, היא תצטרך לקחת בחשבון את העניין הזה.

<טלי ארפי: בעקבות הדיונים שהיו פה, נכנסנו למשא ונתן- - -

משה גפני: כאן לא היו דיונים.

<טלי ארפי: סליחה, בוועדת הרפורמות.

<טלי ארפי: המשא ומתן נוהל על-ידי מנכ"ל משרד האוצר יחד עם החברה.

<טלי ארפי: בעקבות המשא ומתן הגענו להסכם - באישור שלכם, שבא לפצות את החברה בגלל ביטול ההסכם במועד מוקדם יותר מהמועד שהיה.

<שגית אפיק: אבל בהסמכה שדובר עליה בחקיקה, דובר גם על פיצוי?

<טלי ארפי: דובר בעלויות.

<טלי ארפי: אם זה כרוך בעלויות.

<טלי ארפי: גם ברור לכולם, שאם ההסכם מבוטל, במועד מוקדם יותר מהצפוי, אנחנו היינו צפויים- - -

משה גפני: ואך נאשר את הכסף הזה, מה יקרה עם ההימורים?

<טלי ארפי: יופסקו החל ב-1 בינואר.

משה גפני: מי בעד אישור הפניות – ירים את ידו.

משה גפני: מי נגד?

משה גפני: מי נמנעים?

משה גפני: הצבעה בעד אישור הפנייה – 7 נגד – 4 נמנעים – 3 פנייה 403 אושרה.

משה גפני: תודה רבה, הפנייה אושרה.

משה גפני: אני עושה הפסקה עד 12:35.

משה גפני: אני מחדש את הישיבה.

משה גפני: אני מצביע עכשיו על הרביזיות, מצידי אפשר ליפול.

משה גפני: תקריא את הרביזיות.

<טמיר כהן: הודעה 30008, משרד הקליטה.

שולי מועלם-רפאלי: ברורה לך מה המשמעות?

משה גפני: המשמעות שאפשר לדון על זה בדיון הבא.

שולי מועלם-רפאלי: המשמעות היא שייסגרו תחנות הסדר של מד"א ביהודה ושומרון.

משה גפני: אל תטיפו לי מוסר.

שולי מועלם-רפאלי: חס וחלילה, אני נשמעת לך כמו אחת שמטיפה לך מוסר.

משה גפני: אני מכיר את זה.

שולי מועלם-רפאלי: בואו ננסה להבין איך יכול להיות שהדברים נסגרו אתה מסרב להצביע עליהם?

שולי מועלם-רפאלי: ייסגרו תחנות הזנק ביהודה ושומרון.

שולי מועלם-רפאלי: אין שם עוד דברים.

משה גפני: אוקיי, רביזיות.

שולי מועלם-רפאלי: אתה יודע את זה, זה לא בסדר.

משה גפני: בסדר.

<טמיר כהן: 30080 – משרד הקליטה.

משה גפני: מי בעד אישור הרביזיה ירים את ידו?

משה גפני: מי נגד?

משה גפני: הצבעה בעד הרביזיה – 5 נגד – 5 נמנעים – אין הרביזיה לא נתקבלה.

משה גפני: הרביזיה לא התקבלה.

סתיו שפיר: אולי אם זכינו לחברתו של מנכ"ל משרד האוצר הוא יסביר לנו מה פשר הקיצוץ הזה?

סתיו שפיר: איך מקצצים חצי מיליארד בבריאות?

שולי מועלם-רפאלי: אני מבקשת התייעצות סיעתית.

משה גפני: בסדר, חמש דקות.

משה גפני: אני מחדש את הישיבה.

<טמיר כהן: 368 - משרד התיירות.

משה גפני: מי בעד הרביזיה?

משה גפני: מי נגד?

משה גפני: הצבעה בעד הרביזיה – 6 נגד – 8 נמנעים – אין הרביזיה לא נתקבלה.

משה גפני: הרביזיה לא התקבלה.

<טמיר כהן: 408, 409, 412 – משרד הבריאות.

משה גפני: מי בעד הרביזיה?

משה גפני: מי נגד?

משה גפני: הצבעה בעד הרביזיה – 6 נגד – 9 נמנעים – אין הרביזיה לא נתקבלה.

סתיו שפיר: קיצוצים של חצי מיליארד במשרד הבריאות.

סתיו שפיר: אולי מנכ"ל האוצר יסביר לנו?

משה גפני: הרביזיה לא התקבלה.

משה גפני: לא לדבר באמצע ההצבעה.

<טמיר כהן: 353 - מפעלי משרד ראש הממשלה.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 6 נגד – 8 נמנעים – אין הרביזיה לא נתקבלה.

משה גפני: הרביזיה לא התקבלה.

<טמיר כהן: 374 - משרד החינוך.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 6 נגד – 8 נמנעים – אין הרביזיה לא נתקבלה.

סתיו שפיר: גם פה יש קיצוצים במשרד הבריאות.

משה גפני: לא לדבר באמצע ההצבעה, אנחנו מתבלבלים בספירה.

משה גפני: הרביזיה לא התקבלה

<טמיר כהן: 345, 346 – משרד המשפטים.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 6 נגד – 8 נמנעים – אין הרביזיה לא נתקבלה.

משה גפני: הרביזיה לא התקבלה

<טמיר כהן: 9004, 297, 298 - חינוך ותחבורה.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 6 נגד – 8 נמנעים – אין הרביזיה לא נתקבלה.

משה גפני: הרביזיה לא התקבלה.

<טמיר כהן: תודה רבה.

עודד פורר: אני מבקש רביזיה, בוא תצביע על זה.

משה גפני: יש עוד רביזיה.

משה גפני: איזו פנייה?

<שגית אפיק: 324, 329, 331 – משרד החינוך.

<טמיר כהן: 324 עד 329 ו-331 – משרד החינוך.

משה גפני: מי בעד הרביזיה?

משה גפני: מי נגד?

משה גפני: הצבעה בעד הרביזיה – 6 נגד – 9 נמנעים – אין הרביזיה לא נתקבלה.

משה גפני: הרביזיה לא התקבלה.

משה גפני: הישיבה נעולה.